
PAG-AARAL AT PAGSUSURI SA MGA PANLIPUNANG ISYU AT KALAGAYAN 


Salin ng piling 
mga pahayag 
ni JMS 


PAUNANG SALITA 


Inililimbag ng KARED-TK ang INDEKS Tomo 2, Bilang 1, corrected version, na 
naglalaman ng kompilasyon ng mga piling pahayag at mga talumpati ni 
Kasamang Jose Maria Sison mula Oktubre 2019 hanggang Abril 2020 hinggil 
kay Duterte, hinggil sa imperyalismo, hinggil sa peace talks at hinggil sa 
rebolusyong Pilipino. Lahat ng mga pahayag at talumpati ay malayang salin 
ng KARED-TK maliban sa dalawang artikulo na Paigtingin ang pakikibaka laban 
sa rehimeng Duterte, isulong ang kilusang pambansa- demokratiko ng bayan 
(Disyembre 14, 2019) at Mag-aral ng MKLRP para maging matatag at militante 
sa pakikibaka: Pagbati sa launching ng ika-4 na edisyon ng MKLRP (Oktubre 12, 
2019) at ang buong seksyon ng hinggil sa Peace Talks na upisyal na salin ng 
PAKED-KAWSA nitong Setyembre 2021 na ipinalit sa salin ng KARED-TK. 


Papailalim ito sa anumang upisyal na pagsasaling ilalabas ng Komite Sentral 
ng Partido, National Democratic Front of the Philippines, PAKED, Pambansang 
Komisyon sa Propaganda at iba pang pambansang organo ng Partido. 


Ang pagsisikap na ito ng KARED-TK sa ilalim ng Komiteng Rehiyon ng Timog 
Katagalugan ay pagtugon sa panawagan ng pambansang sentro (KTKS) na 
isalin ang mga makabuluhan at napapanahong mga pahayag at artikulo para 
patuloy na maitaas ang pampulitikang kamalayan ng Partido, Hukbo at baseng 
masa, maging sandatang kaalaman sa gawaing pagpukaw at pulitikalisasyon 
sa malawak na masa ng sambayanan, at paghikayat sa patuloy na pag-aaral sa 
kalagayan ng lipunan at mga tungkulin ng rebolusyon. 


Maliban sa mga salin ng mga piling pahayag ni JMS, gumawa rin ang KARED- 
TK ng kaukulang mga gabay sa pagtalakay/discussion points (INDEKS Talk) 
para makatulong sa ating mga propagandista, organisador at mga edukador at 
mapasigla at mapaunlad pa ang ating mga rebolusyonaryong gawain. 


Tatanggap din ang KARED-TK ng mga komento at/o mungkahi sa pagpapaunlad 
pa ng gawain sa pagsasalin at gayundin sa binalangkas na mga gabay sa 
pagtalakay. Maraming salamat. 


Mula sa Patnugutan ng INDEKS Oktubre 2021 


JMS 


hinggil sa 
Rebolusyong 
Pilipino 


NILALAMAN: 


MAG-ARAL NG MKLRP PARA MAGING MATATAG AT MILITANTE SA 2 
PAKIKIBAKA: Pagbati sa Paglulunsad ng Ika-4 na Edisyon ng MKLRP 
Oktubre 12, 2019 


ANG REBOLUSYONG PILIPINO: ISANG MAIKLING PAGBABALIK-TANAW 4 
Oktubre 29, 2019 


ANG KASAYSAYAN NG ANTI-IMPERYALISTANG PAKIKIBAKA AT DIGMANG 
BAYAN SA PILIPINAS 
Nobyembre 6, 2019 


MGA REKISITOS PARA SA REBOLUSYONARYONG MAKAURING PAKIKIBAKA 3T 
AT SA PAGTATATAG NG SOSYALISTANG HINAHARAP 
Setyembre 2019 


HINGGIL SA REBOLUSYONARYONG PAKIKIBAKA NG MAMAMAYANG 48 
PILIPINO PARA SA PAMBANSA AT PANLIPUNANG PAGLAYA 
Enero 9, 2020 


TIYAK NA MABIBIGO ANG BINAGONG TAKDANG PETSA NG PAKANANG 50 


WASAKIN SA BHB SA PAG-IGTING NG DIGMANG BAYAN 
Enero 1, 2020 


Ang INDEKS ang opisyal na publikasyon ng KARED-TK na 


naglalaman ng mga pantulong na babasahin para sa mga 
edukador at propagandista sa rehiyong Timog Katagalugan. 

MAG-ARAL NG MKLRP PARA MAGING MATATAG AT MILITANTE 
SA PAKIKIBAKA: PAGBATI SA PAGLULUNSAD NG IKA-4 NA 
EDISYON NG MKLRP 


Mensahe para sa launching ng ika-4 na edisyon ng MKLRP 
12 OKTUBRE 2019 


Mahal na mga kapwa aktibista, 


Bilang may-akda ng Lipunan at Rebolusyong Pilipino, ikinagagalak at ikinararangal 
ko ang paglulunsad ng ika-4 na Edisyon ng Maikling Kurso sa Lipunan at 
Rebolusyong Pilipino (MKLRP) sa hanay ng mga nagsasanay na instruktor ng 
Pambansa-Demokratikong Paaralan at sa harap ng masang aktibista mula sa iba't 
ibang pormasyon na inanyayahan ng Anakbayan-National at League of Filipino 
Students. 


Nagpapaabot ako ng maalab na pagbati at pakikiisa sa inyong lahat. 
Nagpapasalamat ako sa Anakbayan, League of Filipino Students at PADEPA sa 
paanyayang magbigay ng maigsing paliwanag kung bakit napapanahon at angkop sa 
kasakuluyang kalagayan ang Lipunan at Rebolusyong Pilipino at ang Maikling kurso 
hinggil dito. 


Kalaban natin ngayon ang isang rehimen na sumasalungat sa rebolusyonaryong 
tradisyon at mga makasaysayang pakikibaka ng sambayanang Pilipino para sa 
pambansang kalayaan at demokrasya, pinagtatakpan ang imperyalismo, pyudalismo 
at burukrata kapitalismo bilang mga pundamental na problema ng bayan at 
madugong sinusupil ang rebolusyonaryong kilusan ng sambayanang Pilipino na 
nagpapatupad sa programa ng demokratikong rebolusyon ng bayan. 


Ipinapalagay ng tiranikal na rehimeng Duterte na hindi na makakahulagpos ang 
sambayanang Pilipino mula sa malakolonyal at malapyudal na naghaharing sistema 
ng mga malaking kumprador, asendero at mga korap na burukratang sunud-sunuran 
sa mga dayuhang monopolyo kapitalista. Mas masaklap pa, gumagamit si Duterte ng 
kamay na bakal para panatilihin ang sistema, supilin ang mga anakpawis at magtayo 
ng pasistang diktadura. 


Mag-aral tayo ng MKLRP para humango ng inspirasyon at patnubay mula sa mga 


pakikibaka ng mga henerasyon ng mga Pilipino na gumapi sa kolonyalismo ng 
Espanya, lumaban sa agresyon at kolonyalismo ng Estados Unidos, nagwakas 

sa okupasyon ng mga pasistang Japanese sa Pilipinas at nagpatuloy ng laban 
sa imperyalismong US at mga alipures nito hanggang sa kasalukuyan. 


Ikinakalat ng tiranong Duterte at mga utusan niyang militar na komunismo 
ang tangi o pangunahing problema. Ito ay garapal na pagsisinungaling at 
panggagago sa masang Pilipino. Malayong wala pa sa agenda ng sambayanang 
Pilipino ang isyu ng sosyalismo, laluna ang komunismo, bilang maningning na 
hinaharap ng masang anakpawis, kung malulutas muna ang mga kasalukuyang 
pangunahing problema ng imperyalismo, pyudalismo at burukrata kapitalismo. 


Mag-aral tayo ng MKLRP para alamin kung paano umiiral ang naturang mga 
problema na salot sa bayan sa pamamagitan ng mga nagsasamantalang uri 

ng mga malaking kumprador burgesya, panginoong maylupa at mga burukrata 
kapitalista na kasalukuyang pinagungunahan ni Duterte. Maiintindihan natin 
na kailangan ang pamumuno ng uring proletaryo, ang pangunahing lakas ng 
uring magsasaka, ang tulong ng mga panggitnang saray at ang pakikinabang sa 
hidwaan ng mga reaksyonaryo para labanan at gapiin ang pangunahing kaaway. 


Gustong panatilhin ng rehimeng Duterte ang malakolonyal at malapyudal na 
naghaharing sistema subalit ito ay laging niyayanig ng krisis sa ekonomiya at 
sa pulitika at bunga nito'y lalong pinatitindi ang pang-aapi at pagsasamantala 
sa sambayanang Pilipino. Palatandaan ng malubhang panghihina ng sistema 
ang muling pagsulpot ng paghahari ng lantarang lagim na dating ipinamalas 
ng pasistang diktadurang Marcos at ngayo'y pinaiiral ni Duterte sa kanyang 
ambisyon na maging pasistang diktador din. 


Mag-aral tayo ng MKLRP para maunawaan ang pangkalahatang programa 

ng demokratikong rebolusyon ng bayan at estratehikong linya ng digmang 
bayan. Sa gayon, malalaman natin kung paano kumilos para labanan at 
gapiin ang mga halimaw na nagsasamantala at nang-aapi sa sambayanang 
Pilipino sa pamamagitan ng pamumuno ng rebolusyonaryong partido ng uring 
manggagawa, ang digmang bayan at nagkakaisang hanay. 


Sa malas, malakas si Duterte, subalit sa kaibuturan mahinang-mahina siya. Sa 
katotohanan, lantad na lantad na ang mga krimen ng rehimeng Duterte bilang 
traydor, berdugo, supremo ng mga drug lord, mandarambong at manggagantso. 
Tulad ni Marcos, siya ngayon ang numero-unong recruiter ng armadong 
rebolusyon dahil sa kalupitan at pandarambong niya. Siya rin ang hepeng supply 
at transport officer ng armadong rebolusyon dahil sa insinusubo niya ang 

kanyang mga tropa at pulis na pinagkukunan ng armas ng Bagong Hukbong 
Bayan (BHB) sa pamamagitan ng mga tambang at salakay. 


Mahalaga ang pag-aaral sa Lipunan at Rebolusyong Pilipino dahil sa ibinibigay 
nito ang pangkasaysayang konteksto ng rebolusyong Pilipino, tinutukoy ang 
mga pwersang halimaw na nagpapahirap sa sambayanang Pilipino at ilinalahad 
ang solusyon sa mga problemang ito nang sa gayon makamtan ang ganap 

na pambansang kalayaan, demokrasya, hustisyang panlipunan, pag-unlad ng 
ekonomya, pagyabong ng makabayang kultura at mapayapa at mabungang 
pakikipag-ugnayang panlabas. 


Mabuhay ang Anakbayan, League of Filipino Students at PADEPA! 
Paghusayan ang pag-aaral sa MKLRP sa ilalim ng PADEPA! 
Mabuhay ang sambayanan at rebolusyong Pilipino! 


ANG REBOLUSYONG PILIPINO: ISANG MAIKLING 
PAGBABALIK-TANAW 


Mensahe sa taunang Kongreso sa Literatura at Rebolusyon 
sa Latin America na may temang: Ang Anti-Kolonyal na Katauhan ng Sangkatauhan 
29 OKTUBRE 2019 


Mga kasama at kaibigan, 


Ikinararangal at ikinagagalak kong maanyayahan sa seminar na ito, 

na inilulunsad sa okasyon ng taunang “Kongreso para sa Literatura at 
Rebolusyon” na may tema ngayong taon na, “Ang Anti-kolonyal na Katayuan ng 
Sangkatauhan”. Batid kong ang pokus nito ay ang pakikibaka ng mamamayan 
sa Ikatlong Daigdig laban sa imperyalismo at kolonyalismo. 


Nagpapasalamat ako sa mga nag-organisa mula sa Teatro dos Desoprimidos 
Project para imbitahin akong magtalakay hinggil sa rebolusyong Pilipino at 
ipakita ang pinagmulan, pangkalahatang linya, pag-unlad, mga pag-atras at 
pagwawasto at mga prospek natin. 


Ipinapaabot ko ang aking pinakamainit na pagbati ng pandaigdigang 


pakikipagkaisa sa inyo, mga mahal na organisador, mga kapwa kong [lecturer 
na magtatalakay hinggil sa pakikibakang masa sa Asya, Aprika, at Latina 

Amerika at sa lahat ng dumalo at kalahok mula sa Espiritu Santo Federal 
University mula sa iba't ibang sektor ng mga progresibong intelektwal. 


1. Mga Pinagmulan 


Sinakop ng Espanya ang Pilipinas higit 300 taon mula ika-16 na siglo. Kapos pa 
sa pambansang kamulatan, lumahok sa mahigit 200 lokalisadong pag-aalsa 
ang mamamayan sa iba't ibang mga komunidad sa buong kapuluan. Pero ang 
mga ito ay nagapi kahit na tumagal ito nang daan-daang taon. Nakapagpataw 
ang Espanya ng isang kolonyal at pyudal na sistema sa mamamayan na may 
magkakaibang tipo ng lubhang lokalisadong mga komunidad. 


Pero ang sentralisadong sistema ng kolonyal na administrasyon, pang- 

aapi at pagsasamantala ay nagresulta sa pagkakabuo ng pambansang 
kamalayan sa hanay ng mga inaapi at pinagsasamantalahang mamamayan. 
Napagtanto nilang kaya silang pagharian ng isang sistema dahil nahahati 
sila sa magkakahiwalay na mga komunidad at sa gayo'y naging bulnerable 
sa panggagahis gamit ang espada at krus. Sinimulan ng rebolusyonaryong 
organisasyon ng Katipunan ang rebolusyong Pilipino noong 1896 nang 
nanawagan ito para sa pambansang kalayaan ng mamamayang Pilipino laban 
sa kolonyalistang Espanyol. Sa panahong iyon, ang pamunuan ng rebolusyon 
ay nagdadala ng burgis-liberal na ideolohiya at tinarget ang kolonyal na 
administrasyong Espanyol at ang relihiyosong grupo nitong nagmamay-ari ng 
malalawak na lupain. 


Nagtagumpay ang rebolusyong Pilipino laban sa kolonyalistang Espanyol sa 
buong kapuluan noong 1898. Pero may sariling plano ang US para sakupin ang 
Pilipinas. Dinigma nito ang Espanya kung saan inagaw niya ang mga pag- 
aaring kolonyal nito. Noong Disyembre 10, 1898, nagkaroon ng kasunduan sa 
Paris sa pagitan ng US at Espanya na nagluwal ng pagbebenta ng Pilipinas sa 
US sa halagang S 20 milyon. 


Naglunsad ng gera ng pananakop ang US laban sa bagong republika ng 
Pilipinas, mula Pebrero 4, 1899. Magiting at matapang na lumaban ang 
mamamayang Pilipino. Pero nagtagumpay ang US gamit ang superyor na 
pwersang militar. Gamit ang 75,000 tropang armado ng masinggan at kanyon, 
minasaker nito ang 1.5 milyong Pilipino mula 1899 hanggang 1913. Napasuko 
rin nito ang ilang lider ng gobyerno ng Pilipinas na nagmula sa uring 
panginoong maylupa. 

Nagsimulang ilatag ng US ang batayan para sa isang bagong kolonyal na 
rehimen noong 1902 sa ilalim ng panawagang “mapayapang asimilasyon” 

at pagpapasuko sa mga susing pinuno ng gobyerno ng Pilipinas, kahit na 
nagpapatuloy pa ang pambansang pag-aalsa. Sa ikalawang dekada ng ika-20 
siglo, kinonsolida na ng US ang kanyang kapangyarihan sa isang kolonyal at 
malapyudal na naghaharing sistema. 


1930 itinatag ng mga Pilipinong lider-unyonista ang Communist Party of the 
Philippine Islands (CPPI), sa gabay ng Ikatlong Komunistang Internasyunal 
at ng Communist Party of USA. Itinaguyod ng CPPI ang Marxismo-Leninismo 
bilang gabay sa pagkilos at ang makauring pamumuno ng proletaryado sa 
pakikibaka para sa pambansang kalayaan at demokrasya. 


Ginawang iligal ang CPPI matapos itong itatag at ang mga lider nito ay 
inaresto at hinatulan ng sedisyon kung saan ikinulong sila o idinistyero. Pero 
noong 1936 pinahintulutan ng US ang papet na presidenteng si Quezon na 
palayain ang mga lider nito mula sa bilangguan at pagkadistyero sa balangkas 
ng antipasistang prenteng popular sa buong daigdig laban sa mga pasistang 
kapangyarihan. Sumanib ang CPPI sa Socialist Party para itatag ang isang 
partido noong 1938. 


Matapos sakupin ng Japan ang Pilipinas noong 1941, nagpasya ang pinagsanib 
na partido na itatag ang Hukbong Bayan Laban sa Hapon (HUKBALAHAP) noong 
1942. Sa pakikibaka laban sa mga mananakop, lumakas ang hukbong ito sa 
Gitnang Luzon, isang rehiyon na karatig ng Maynila, at nagpatupad ng reporma 
sa lupa, pagpapalakas sa kilusang magsasaka at iba pang organisasyong masa 
at ang pagtatatag ng lokal na organo ng kapangyarihang pampulitika. 

Kung hindi dahil sa mayor na mga pagkakamali ng liderato ng pinagsanib 

na CPPI-SP noong Ikalawang Digmaang Pandaigdig at mga sumunod na 

taon, naging mas malakas sana at mas may kakayahan ang mamamayang 
Pilipino at kanilang rebolusyonaryong pwersa na labanan ang pagbabalik ng 
imperyalismong US at pagkakamit ng pambansang kalayaan at demokrasya. 

Sa halip, muling nakapangibabaw ang imperyalismong US at ginawang 
malakolonyal at malapyudal ang sistemang pinatatakbo ng mga papet na 
pulitikong kumakatawan sa malalaking kumprador at panginoong maylupa. 


Dahil sa mga kamaliang adbenturista noong 1948 hanggang 1949, napahina 


ng pinagsanib na partido ang kanyang sarili, at umabot sa puntong naging 
insignipikante ito at halos mawasak ang hukbong bayan at iba pang 

rebolusyonaryong pwersa mula 1952. Naging bagong tungkulin ng batang mga 
proletaryong rebolusyonaryo mula sa hanay ng mga kabataan, unyon ng mga 
manggagawa at samahang magsasaka ang pagbuhay sa partido mula 1963 
hanggang sa iniwan na ito noong 1966 nang ang mga elementong rebisyunista 
ay nagiging sagla na sa pag-abante ng rebolusyonaryong kilusan. 


2. Pangkalahatang Linya 


Muling itinatag ang Partido Komunista ng Pilipinas noong Disyembre 26, 1968 
sa teoretikong gabay ng Marxismo-Leninismo-Kaisipang Mao Zedong/Maoismo, 
ang pangkalahatang pampulitikang linya ng demokratikong rebolusyong bayan 
sa pamamagitan ng matagalang digmang bayan at ng prinsipyong pang- 
organisasyon na demokratikong sentralismo. 


Inilalapat natin ang Marxismo-Leninismo-Kaisipang Mao Zedong/Maoismo 

sa pag-aaral sa kasaysayan at kongkretong sirkumstansya ng mamamayang 
Pilipino at determinado tayong higit itong gamitin sa pagsasakatuparan 

at pagsusulong ng rebolusyong Pilipino. Itinuturing nating mapalad ang 

ating mga sarili dahil ang ating rebolusyonaryong kaalaman at pagtanaw sa 
kinabukasang sosyalista at komunista ay pinagyaman ng turo ni Kasamang 
Mao sa balangkas ng Dakilang Proletaryong Rebolusyong Pangkultura sa China. 


Malinaw sa atin na ang ating pangkalahatang pampulitikang linya ay isulong 
at isakatuparan ang demokratikong rebolusyong bayan sa pamamagitan 

ng matagalang digmang bayan laban sa imperyalismong US, katutubong 
pyudalismo at burukrata kapitalismo. Ipinagpapatuloy natin ang di natapos 
na rebolusyong sinimulan ng Katipunan na binigo ng gerang agresyon ng 
imperyalismong US. Pero malinaw rin sa atin na naglulunsad tayo ng isang 
bagong demokratikong rebolusyong pinamumunuan ng uring manggagawa sa 
panahon ng modernong imperyalismo at rebolusyong proletaryo. 


Sa pagsusulong ng pangkalahatang linya, mulat nating itinatayo ang tatlong 
rebolusyonaryong sandata ng mamamayang Pilipino: ang CPP bilang abanteng 
destakamento ng uring manggagawa at nangungunang pwersa ng rebolusyon, 
ang BHB bilang pangunahing instrumento para wasakin ang kapangyarihan 
ng estado ng reaksyunaryong uri at gumarantiya sa pagtatatag ng organo 

ng demokratikong kapangyarihan ng mamamayan, at ang pambansang 
nagkakaisang prente, na suportado ng nagkakaisang prenteng antipyudal sa 
kanayunan. 


7|JMS hinggil sa Rebolusyong Pilipino 


Binubuo ng CPP ang sarili sa ideolohiya sa pamamagitan ng pag-aaral at 
pagsasapraktika ng Marxismo-Leninismo-Kaisipang Mao Zedong/Maoismo. 
Naglulunsad ito ng panlipunang pagsisiyasat at naglalabas ng pahayag at mga 
aksyon hinggil sa mahahalagang usapin. Ang mga organo at yunit ng Partido 
sa iba't ibang antas ay patuloy na nangangalap ng napapanahong ulat para 

sa kolektibong talakayan at pagpapasya. Inilulunsad ang paaralan ng Partido 
sa batayan, intermedya at abanteng antas para sa edukasyon ng mga kadre 

at kasapi nito. Naglulunsad ng pagsasanay pulitiko-militar ang Partido para 

sa mga kadre at mandirigma ng hukbong bayan, milisyang bayan at yunit 
pananggol-sa-sarili. 


Itinatayo ng partido ang sarili sa pulitika sa balangkas ng pangkalahatang 
linya ng demokratikong rebolusyong bayan. Nagmumulat ito, nag-oorganisa 
at nagpapakilos sa masa. Naglulunsad ito ng pampulitikang edukasyon 

sa pangkalahatang linya at hinggil sa maiinit na isyu. Ipinatutupad nito 
ang absolutong pamumuno sa BHB. Nagtatatag ito ng iba't ibang tipo ng 
organisasyong masa ng manggagawa, magsasaka, katutubo, kababaihan, 
kabataan, propesyunal at iba pa. Para palakasin at maging epektibo, 
pinakikilos sila sa mga kampanya para magpahayag, magprotesta at 
manawagan o maglunsad ng mga programa at proyektong panlipunan. 


Pinalalakas ng CPP ang sarili sa organisasyon sa ilalim ng prinsipyo 

ng demokratikong sentralismo. Nagrerekluta ito mula sa hanay ng 
pinakamatatapat at militanteng aktibista ng kilusang masa, laluna mula 

sa organisasyon ng masang anakpawis ng manggagawa, magsasaka at 
petiburgesyang lungsod sa pambansang saklaw. Sinusunod nito ang prinsipyo 
ng demokratikong sentralismo, na nangangahulugan ng sentralisadong 
pamumunong nakabatay sa demokrasya. Nagpapatupad ito ng mulat na 
disiplinang bakal at demokrasya mula sa kolektibong mga talakayan at 


pagpapasya. 


Sa ilalim ng pamumuno ng partido, isinusulong ng BHB ang estratehiya at 
taktika ng matagalang digmang bayan. Kinukubkob nito ang kalunsuran 

mula sa kanayunan. Sinasamantala nito ang pisikal at sosyal na tereyn ng 
kanayunan upang lumakas ito mula maliit at mahina tungong malaki at 
malakas sa isang haba ng panahon. Nakasalig ito sa uring magsasaka bilang 
pangunahing pwersa ng digmang bayan. Maaari itong umunlad sa tatlong 
probableng estratehikong yugto: depensiba, pagkakapatas at kontra-opensiba. 
Sa pamamagitan ng matatagumpay na mga taktikal na opensiba, ang 
pangunahing porma ng pakikidigma ay makasusulong mula sa pakikidigmang 

gerilya tungong regular na pakikidigmang makilos hanggang sa pakikidigmang 
regular. 


Naglulunsad ang BHB ng rebolusyong agraryo para anihin ang tiwala at 
kumpyansa ng masang magsasaka at tugunan ang kanilang demokratikong 
kahilingan para sa lupa. Batay sa mga sirkumstansya, inilulunsad ng BHB 
ang minimum na programa ng pagpapababa ng upa, pagpawi sa usura, 
pagpapataas ng sahod ng manggagawang-bukid, pagtataas ng presyo ng 
produktong bukid at pagtataguyod sa produksyong agrikultural at iba pang 
trabaho. Hangga't posible, inilulunsad natin ang maksimum na programa 
ng kumpiskasyon ng lupa mula sa mga panginoong maylupa at malalaking 
korporasyon para sa libreng pamamahagi nito sa maralitang magsasaka at 
manggagawang-bukid. 


Lumalahok ang BHB sa pagtatayo ng base sa kanayunan at inilalapat ang 
antipyudal na patakaran sa nagkakaisang prente ng pagsandig pangunahin 
sa maralita at mababang-panggitnang magsasaka, paghamig sa panggitnang 
magsasaka, pagnyutralisa sa mayamang magsasaka at pagsamantala sa 
bitak sa hanay ng mga panginoong maylupa para ihiwalay at wasakin 

ang kapangyarihan ng despotikong panginoong maylupa. Hinihikayat at 
sinusuportahan ng BHB ang organisasyong masa ng magsasaka at iba pang 
sektor ng mamamayan, nagtatatag ng organo ng kapangyarihang pampulitika 
at nagsasanay ng milisyang bayan at yunit-pananggol sa bawat baryo. 


Ipinatutupad ng pambansang nagkakaisang prente ang rebolusyonaryong linya 
sa uri at pagpapaunlad sa uring manggagawa bilang namumunong pwersa 

at sa magsasaka bilang pangunahing pwersa, paghamig sa petiburgesyang 
lungsod at panggitnang burgesya at pagsamantala sa bitak sa hanay ng 

mga reaksyunaryo para ihiwalay at wasakin ang kapangyarihan ng kaaway, 
ang naghaharing uri ng malalaking kumprador panginoong maylupa 

na nangangayupapa sa imperyalismong US. Sa kaso ng pananakop ng 
imperyalistang kapangyarihan, ang kasalukuyang digmang sibil ay magiging 
isang pambansang digma laban sa pananakop na iyon. 


Ang pinakakonsolidadong anyo ng pambansang nagkakaisang prente ay 
ang National Democratic Front of the Philippines (NDFP), na binubuo ng 18 
rebolusyonaryong organisasyon. Habang ang NDFP sa kanyang sarili ay isa 
nang solidong nagkakaisang prente, lagi itong bukas sa isang mas malawak 
na nagkakaisang prente para ihiwalay at wasakin ang kapangyarihan ng 
kasalukuyang kaaway. Ginagamit nito ang lahat ng anyo ng ligal at iligal na 

pakikibaka. Pinauunlad nito ang lahat ng anyo ng rebolusyonaryong pwersa 
at alyado. Lumalahok ito sa lahat ng porma ng pakikibaka sa loob at labas ng 
naghaharing sistema. 


Tulad ng CPP na laging nagsisikap na paunlarin ang relasyong proletaryong 
internasyunalista sa mga partido at kilusang komunista at manggagawa, 
laging nilalayon ng NDFP na paunlarin ang pandaigdigang pakikipagkaisa 
kasama ang lahat ng mamamayan at kanilang anti-imperyalista at 
demokratikong mga partido at organisasyon. Nagpapaunlad ito ng relasyong 
pakikipagkaibigan, mutwal na suporta at kooperasyon sa pagitan ng 
mamamayang Pilipino at iba pang mamamayan ng daigdig sa batayan ng 
paghahanap ng bago at mas maaliwalas na daigdig laban sa mapang-api at 
mapagsamantalang kundisyon sa ilalim ng imperyalismo at lahat ng anyo ng 
reaksyon. 


3. Pag-unlad 


Nang itatag noong 1968, mayroon lamang 80 ganap at kandidatong kasapi 
ang CPP. Pinamunuan nila ang mga unyon sa paggawa, organisasyon ng mga 
kabataan at iba pang anyo ng organisasyong masang may libong kasapian 
pero hindi hihigit ng 25,000. Ngayon, ang kasapian ng Partido ay nasa 
puu-puong libo na. Ang organisadong baseng masa nito ng manggagawa, 
magsasaka, pambansang minorya, kababaihan, kabataan, propesyunal at iba 
pang sektor ay umaabot na ng milyon. 


Ang CPP ang naging pinakamalaki at pinakamakapangyarihang proletaryong 
rebolusyonaryong partido na umusbong sa kasaysayan ng Pilipinas. 
Pambansang saklaw ang baseng masa nito, sa halos lahat ng 81 probinsya 

sa Pilipinas at malalim na nakaugat sa hanay ng masang anakpawis 

ng manggagawa at magsasaka. Naisakatuparan ito sa paglulunsad ng 
demokratikong rebolusyong bayan sa pamamagitan ng estratehikong linya ng 
matagalang digmang bayan. 


May malalim na batayan ng pambansang pagpapalawak ang CPP dahil sa 
libu-libong aktibistang masa sa mga organisasyon ng kabataan, unyon at 
samahang magsasakang pinamumunuan ng mga kadre ng CPP. Lumalahok 
din ito sa pagsasanay pulitiko-militar para sa daan-daang aktibistang may 
komitment at malakas na pangangatawan na maging bahagi ng tim sa 
ekspansyon para sa piling mga lugar sa limang rehiyon sa Pilipinas. 

Makalipas lamang ang tatlong buwan mula nang itatag noong 1968, itinatag 
ng CPP ang Bagong Hukbong Bayan noong Marso 29, 1969 at sa pagsasanib 
ng mga beteranong kadre at mandirigma ng lumang hukbong bayan sa 
ikalawang distrito ng probinsya ng Tarlac at pinalawak ang baseng masa 

ng CPP sa 80,000 mamamayan. Nagsimula ang BHB na may siyam lamang 
na otomatikong riple at 26 na iba pang mababang kalibreng armas para sa 
panimulang 60 Pulang mandirigma. Ang mga tim sa ekspansyong walang 
armas ay kagyat na ipinakat para ihanda ang mga sonang gerilya at 
magpalitaw ng mga baril mula sa mga lokalidad. 


Ngayon, libu-libo na ang mga Pulang mandirigma at ang kanilang mga yunit 
ay nag-oopereyt sa buong bansa sa mahigit 110 larangang gerilya sa 74 na 
probinsya. Mahigit 90 porsyento ng mga baril ng BHB ay nasamsam mula sa 
kaaway at ang iba pa ay nakuha bilang regalo at bili. Ang mga pultaym na 
Pulang mandirigma ay pinalalakas ng puu-puong libong kasapi ng milisyang 
bayan at daan-libong kasapi ng mga yunit pananggol-sa-sarili ng mga 
organisasyong masa. Sila ang mga aktibong katuwang na yunit at reserbang 
pwersa ng BHB. 


Nalagpasan na ng BHB ang bilang, lakas at lawak ng saklaw ng lahat ng 
umiral na rebolusyonaryong hukbo sa kasaysayan ng Pilipinas. Nagsisikap ito 
ngayong umabante mula sa gitnang bahagi patungong abanteng bahagi ng 
estratehikong depensiba para makapasok sa tarangkahan ng estratehikong 
pagkakapatas. Ang pagsulong ng rebolusyon ay tinitiyak ng nag-aalab at 
nag-akumulang karanasan ng rebolusyonaryong pwersa at ng kagustuhan ng 
mamamayan para sa rebolusyonaryong pagbabago dahil sa lumalalang krisis 
ng naghaharing sistema at tumitinding pang-aapi at pagsasamantala. 


Ang malawak na masasaligang baseng masa ng kanayunan ng CPP at BHB ay 
pangunahing binubuo ng masang magsasaka na lumalahok at nagbebenepisyo 
sa iba't ibang yugto ng rebolusyong agraryo. Ito ang solidong pundasyon ng 
mga lokal na sangay ng Partido at ng lokal na organo ng kapangyarihang 
pampulitika. Sa pagsusulong ng yugtu-yugtong rebolusyong agraryo, 
ipinatutupad ng CPP ang antipyudal na nagkakaisang prente na nauna nang 
naipaliwanag. 


Bilang resulta ng mga pagsulong sa armadong pakikibaka at gawaing masa, 
nakapagtayo at nakapagpaunlad ang CPP ng demokratikong gobyernong 
bayan sa kanayunan sa pambansang saklaw. Sa simula, ang mga organo 

ng kapangyarihang pampulitika ay binubuo ng mga hinirang na mga kadre 

ng Partido at mga kinatawan ng masa at pagkaraa'y binubuo na ito ng mga 
inihalal ng organisasyong masa o ng masa sa mga baseng gerilya. 


Ang demokratikong gobyernong bayan ang nagtitiyak ng lokal na 
pangangasiwa, pag-oorganisa at edukasyong publiko, programang sosyo- 
ekonomiko, kultural na mga aktibidad, pagtatanggol-sa-sarili, panloob na 
seguridad, pagsasaayos ng mga tunggalian, hukumang bayan, pangangalaga 
sa kalikasan, at iba pang gawaing panlipunan para angkupan ang mga 
kalamidad na natural at dulot ng kaaway. 


Nililinlang ng kaaway ang kanyang sarili sa pagsasabi nitong nabigo ang 
rebolusyong Pilipino dahil lamang sa makalipas ang 50 taon ay hindi pa 
naaagaw ng CPP ang sentrong luklukan ng kapangyarihang pampulitika 

sa Maynila. Sa katunayan, mayroon na ngayong dalawang gobyernong 
naglalabanan. Ang rebolusyonaryong gobyerno ng manggagawa at magsasaka 
sa isang panig, at ang gobyerno ng malalaking kumprador, panginoong 
maylupa, at korap na burukratang nangangayupapa sa mga imperyalistang 
amo sa kabilang panig. 


Sa pagpapatupad ng patakaran at taktika ng pambansang nagkakaisang 
prente, naging epektibo ang CPP sa pagsusulong ng rebolusyonaryong 
armadong pakikibaka at iba pang anyo ng ligal na pakikibaka. Bilang resulta, 
nagtagumpay ang malawak na nagkakaisang prente sa paghihiwalay at 
pagpapatalsik sa kapangyarihan sa pinakakinamumuhiang kaaway na mga 
rehimen, tulad ng pasistang diktadurang US-Marcos noong 1986 at kasunod 
nito'y ang korap na rehimeng Estrada noong 2001. 


Sa kasalukuyan, nagbangon ang isang malawak na nagkakaisang prente 

para labanan at patalsikin ang traydor, tiraniko, brutal at korap na rehimeng 
US-Duterte para biguin ang iskema nitong magtatag ng isang todo-largang 
pasistang diktadurang ala-Marcos sa pamamagitan ng serye ng mga labis 

na mapaniil na hakbangin ng terorismo ng estado at sa pagtatatag ng 
pederalismong nakakubli sa charter change. Sa kabuuan, dapat panagutin ang 
rehimeng ito sa pagtataksil, malawakang pagpatay, korapsyon, at iba pang 
kamuhi-muhing krimen laban sa mamamayan. 


Ang tiranong si Duterte ay nahuhumaling sa paghahangad na wasakin ang CPP, 
BHB at iba pang pwersa ng rebolusyong Pilipino. Inianunsyo nitong wawasakin 
niya ang rebolusyonaryong kilusan bago matapos ang taong 2018. Nang nakita 
ang kanyang napipintong pagkabigo, iniusog niya ang kanyang deadline sa 

pagwasak sa kilusan tungong ikalawang kwarto ng 2019. Pinakahuli, iniusog 
niyang muli at ng mga kasapakat niya ang deadline nila tungong 2022 sa harap 
ng higit na paglakas ng rebolusyonaryong pwersa at mamamayan. 


Kilalang-kilala na at kinamumuhian ng mamamayang Pilipino ang maka- 
dayuhan, kontra-demokratiko at kontra-mamamayang katangian ng rehimeng 
Duterte sa pagwawakas sa negosasyong pangkapayapaan sa NDFP para 
isulong ang kanyang pakanang pagtatatag ng pasistang diktadura. Nahaharap 
ang rehimeng ito sa pampulitikang pagkawasak bago pa mang matapos ang 
kanyang termino sa 2022. Matapos man ni Duterte ang kanyang termino 

o hindi, madadaig ng rebolusyong Pilipino ang kanyang pamumuno at 
magpapatuloy ito sa paglakas at pagsulong. 


Nakapagtayo ng mapagkasamang relasyon ang CPP sa mga partido 
komunista at partido ng manggagawa at kilusan sa labas ng bansa sa diwa 
ng proletaryong internasyunalismo. Itinaguyod nito ang relasyon ng mga 
Pilipinong pangmasang organisasyon at mga katugong organisasyon nito sa 
labas ng bansa sa internasyunalistang diwa ng pakikipagkaisa sa lahat ng 
mamamayan. Pinauunlad din nito ang pagkakaisa ng mga migranteng Pilipino 
at organisasyon nila kasama ang mamamayan ng bansang pinagtatrabahuan 
nila at iba pang dayong komunidad sa mga bansang ito. 


4. Mga Pag-atras at Pagwawasto 


Ang mga dakilang tagumpay ng Rebolusyong Pilipino sa mahigit 50 taon ay 
nakamit sa pagtatayo ng CPP, ng BHB, ng NDFP, mga organisasyong masa at 
mga organo ng kapangyarihang pampulitika sa pamamagitan ng pagsisikap at 
mahigpit na pakikibaka, kabilang iyong pangingibabaw sa malulubhang mga 
suliraning kinakaharap sa obhetibong sitwasyon, ang marahas at mapanlinlang 
na mga atake ng kaaway at mga pag-atras dahil sa suhetibo at oportunistang 
mga pagkakamali at kahinaan ng rebolusyonaryong pwersa. 


Ang malulubhang mga suliranin ay dulot ng obhetibong sitwasyon hindi 
lamang sa lokal na malakolonyal at malapyudal na naghaharing sistema kundi 
maging sa pandaigdig na sistema ng kapitalismo. Sa katunayan, itinakda ng 
imperyalismong US sa mga papet na rehimen sa Pilipinas ang pagpapanatili at 
pagpapaalala sa lokal na sistema ng pang-aapi at pagsasamantala at nagbigay 
ng iba't ibang tipo ng mga kontra-rebolusyonaryong armas kabilang na ang 
ideolohiyang anti-komunista at mga sandata para sa paniktik, pagmamanman 
at pagpaslang sa mamamayan. 

Habang naglulunsad ang US ng Cold War para magpakalat ng anti- 
komunismo sa Pilipinas at nagpapalaganap ang Soviet Union ng modernong 
rebisyunismo para papanghinain ang armadong rebolusyon sa pamamagitan 
ng mga Pilipinong rebisyunistang taksil, ipinagpatuloy ng CPP ang armadong 
rebolusyon ng sambayanang Pilipino. Nagmistulang sumasalungat sa 
rebolusyong Pilipino ang mas malulubhang panlabas na mga kalagayan nang 
magkolaps ang Soviet Union at naluklok ang imperyalismong US bilang solong 
superpower noong 1991. 


Pero ang nagpapatuloy na mga rebolusyonaryong kilusan sa ibang bansa ang 
nagbigay inspirasyon sa CPP at tumutok ito sa pagsamantala sa kronikong 
krisis ng naghaharing sistema sa Pilipinas, sa lumalaking kakapusan ng mga 
naghaharing-uri na mamuno sa dating paraan at sa tumitinding kagustuhan 
ng mamamayang Pilipino na maglunsad ng armadong rebolusyon. Mas 
naging determinado ito para palakasin ang kanyang sarili at ilunsad ang 
demokratikong rebolusyong bayan sa pamamagitan ng matagalang digmang 
bayan. 


Nagawa ng CPP na maigpawan ang lahat ng mga estratehikong planong 
kampanya ng panunupil ng militar at saywar na isinasagawa ng 
reaksyunaryong naghaharing sistema mula sa 14 na taon ng pasistang 
diktadura ng Marcos hanggang sa mga kasunod na pseudo-demokratikong 
rehimen ng Corazon Aquino, Ramos, Estrada, Arroyo at Benigno Aquino Ill, 
sa kasalukuyang tiranikong rehimen ni Duterte na umiidolo kay Marcos at 
naghahangad na mamuno bilang isang pasistang diktador. 


Sa proseso ng rebolusyonaryong pakikibaka, may mga panahon kung 

saan naging mapaminsala ang mga atake ng kaaway sa mamamayan at 
rebolusyonaryong kilusan. Pero ang saklaw at tagal ng pinsala ay hindi 
kailanman nakalipol sa anumang panrehiyong organisasyon ng CPP o 
panrehiyong komand ng BHB o alinman sa iba't ibang porma ng pakikibaka ng 
mamamayan saanmang rehiyon sa Pilipinas. 


Sa katunayan, ang mayor na suhetibista at oportunistang mga pagkakamali 
ng ilang mga taksil ay naging mas nakapipinsala kaysa sa mga opensibang 
pinakawalan ng kaaway. Nakinabang nang husto ang CPP sa pagpupuna, 
pagtatakwil at pagwawasto sa mga mayor na pagkakamali ng magkakapatid 
na Lava na umakto bilang pangkalahatang kalihim ng pinagsanib na CPPI-SP. 

Naging pagkakamali ni Vicente Lava ang Kanang oportunismo mula 1942 
hanggang 1946 sa pagtangan sa pasibong patakarang “umurong para 
magtanggol” at pagsalubong sa pagbabalik ng imperyalismong US sa Pilipinas. 
Naging pagkakamali naman ni Jesus Lava ang “Kaliwang” oportunismo mula 
1948 hanggang 1949 sa pagtangan sa adbenturistang linya ng paghahangad 

ng tagumpay ng armadong rebolusyon sa loob lamang ng dalawang taon nang 
hindi nagsasagawa ng reporma sa lupa at gawaing masa. Sa huli, tinanganan 
naman ni Jesus Lava ang pagkakamali ng Kanang oportunismo mula 1950 
hanggang 1962 sa pag-iisyu ng mga atas na likidahin ang hukbong bayan 
noong 1955 at ang pinagsanib na CPP-SP. 


Hanggang ngayon, ang pinakamalaking pagkakamaling ginawa ng ilang mga 
taksil ng CPP ay ang suhetibistang pagsusuri sa malapyudal na katangian 

ng ekonomyang panlipunan ng Pilipinas bilang industriyal-kapitalista (na 
nagbunga ng pagpuri kay Marcos sa ipinagpapalagay na pag-iindustriyalisa 
sa bansa) at ang Kaliwang” oportunismo ng maagang regularisasyon at 
bertikalisasyon ng BHB at pagkaligta sa gawaing masa para umano sa layunin 
ng pagpapabilis ng tagumpay sa larangang militar. 


Ang mga pagkakamaling ito ay nagresulta sa lubhang pagliit ng baseng masa 
at mas epektibong pag-atake ng kaaway sa ilang mga rehiyon at iba't ibang 
panahon mula 1985 hanggang 1992, naglimita sa mga pakinabang mula sa 
pagpapabagsak ng pasistang diktadura ni Marcos. Pinakamatindi, sa ilang mga 
rehiyon, isinangkalan ng mga taksil ang ilang mga kasama at mga alyadong 
nasa mabuting katayuan bilang mga “deep penetration agent” at ginawaran 
ng hindi karapat-dapat na mga parusa. Tinukoy ng Ikalawang Dakilang Kilusang 
Pagwawasto ang pangunahing mga pagkakamali at krimen. Pinuna ang mga 
ito, itinakwil at iwinasto. 


Nagbunga ang kilusang pagwawasto ng pagtataas ng antas ng teoretikal at 
pulitikal na edukasyon sa buong kasapian ng CPP at nagbunsod ng rekoberi 

at pagsulong ng rebolusyonaryong pwersa sa mga eryang malubhang 
naapektuhan ng mga kamalian. Kaya, mula 1992 hanggang ngayo'y lumakas at 
sumulong ang rebolusyong Pilipino. Gumampan ng mayor na papel ang CPP sa 
pagpapabagsak kay Estrada sa maagang bahagi ng 2001. 


Sa mga sumunod na dekada, lumitaw ang penomenon ng konserbatismo 
sa Luzon at Visayas, habang ang mga pwersa ng BHB sa Mindanao ay 
nakapaglapat ng tamang kumbinasyon ng gawaing masa at militar upang 
mapalakas ang BHB at baseng masa. Ang konserbatismo ay ang labis na 

pagtutok sa gawaing masa at pagkaligta sa tungkulin ng paglulunsad ng 

mga taktikal na opensiba laban sa kaaway sa pamamagitan ng labis na 
pagdidispers sa maliit na yunit ng BHB (mga iskwad o tim) sa loob ng malawak 
na erya na nagbabawas sa epektibong kumand sa kanila. Nagiging bulnerable 
sa mga opensiba ng kaaway ang labis na pagdidispers sa maliit na yunit ng 
BHB ang mga bulnerabilidad nito sa mga opensiba ng kaaway. Madali silang 
mailalagay sa lantay na depensibang pusisyon at sa kanilang pagkawasak 
mawawalang-saysay ang nailunsad nilang gawaing masa. 


Ang pangangailangan para sa pultaym na mga yunit panlaban ng BHB na 
pangunahan ang paglulunsad ng mga taktikal na opensiba ay karaniwang 
kumikiling sa labis na pagsandig sa milisyang bayan at sa yunit pananggol-sa- 
sarili ng mga organisasyong masa, na dapat ay wastong nakatakda sa panloob 
na seguridad sa pangunahin. Bilang resulta, nakukuha ng mga kumander ng 
BHB sa matataas na antas at maging ang mga yunit ng BHB ang mga sibilyang 
gawi sa isang takdang panahon sa kapinsalaan ng pagsasanay pulitiko-militar 
at mga operasyong kombat. 


Tinukoy ng Ikalawang Kongreso ng CPP ang konserbatismo bilang isang 
malaking pagkakamali at naglunsad ng kilusang pagwawasto laban dito. 
Nagkakaisa ang Partidong iwasto ang mga pagkakamali sa higit pang pagsapol 
sa estratehiya at taktika ng digmang bayan at sa muling pagdedeploy sa mga 
yunit ng BHB sa mga larangang gerilya kung saan may sentro-de-grabidad para 
sa digmang bayan at may sapat na pagkakahati ng mga pwersang nakadispers 
para sa gawaing masa. Ang pana-panahong pag-rerelyebo ng mga Pulang 
kumander at mandirigma ay isinasagawa upang bigyan ang bawat pormasyon 
o yunit ng BHB ng pagkakataong maranasan at matutunan ang gawaing masa 
at militar. 


Prospek 


Maliwanag ang mga prospek sa ibayong pagsulong at ultimong tagumpay ng 
rebolusyong Pilipino. Ang paparaming mga tagumpay ng rebolusyonaryong 
pakikibaka ay ginagarantiyahan ng nagpapatuloy na lumalalang kronikong 
krisis ng malakolonyal at malapyudal na naghaharing sistema. Ang kawalang- 
kakayahan ng naghaharing uri na mamuno sa dating paraan ay ipinamamalas 
ng lantarang paghahasik ng terorismo mula kay Marcos tungo kay Duterte. 
Patuloy na nabubulok ang naghaharing sistema at pinaiigting nito ang 
kagustuhan ng mamamayan para sa rebolusyonaryong pagbabago. Kung 
gayon, paborable ang mga kundisyon para sa paglakas at pagsulong ng CPP, 

BHB at iba pang suhetibong pwersa ng rebolusyon. 


Walang tigil ang paglala ng sosyo-ekonomikong krisis. Bangkarote ang buong 
ekonomya at ang reaksyunaryong estado at nakaasa sa tumataas na buwis, 
dayuhan at panloob na utang. Habang pinapaboran ang pagkonsumong 
nakasalig-sa-import, ang mga sektor ng agrikultura at industriya ay nabubulok. 
Malaganap ang mababang kaunlaran, kawalang-empleyo at kahirapan 

habang nagpapasasa sa supertubo ang mga dayuhang monopolyo mula sa 
pagsasamantala sa pagkuha ng mga likas na rekurso at pagdadala sa bansa 

ng mga produktong pangkonsumo. Kasabay nito, higit na pinatitindi ng mga 
lokal na malalaking kumprador at panginoong maylupa ang pagsasamantala sa 
mamamayan. 


Nililikha ng sosyo-ekonomikong krisis ang krisis pampulitika sa loob ng 
naghaharing sistema. Ang naghaharing-uri ng malalaking kumprador at 
panginoong maylupa, kasama ang kanilang mga ahenteng pampulitika, 

ay lantarang lumalahok sa pagdambong sa pampublikong rekurso. Hati sa 
pampulitikang mga paksyon, naglalaban-laban sila sa paggamit ng mga 
kriminal na hakbangin para makapanatili sa poder at magpayaman. Pinatitindi 
ng rehimeng Duterte ang panunupil sa mamamayan at mga pampulitikang 
karibal nito sa loob ng naghaharing sistema. Ang kasalukuyang rehimen 

at mga karibal nito sa pulitika ay lumalahok sa isang paligsahan para sa 
impluwensya at kontrol sa reaksyunaryong armadong pwersa at pulis. 


Sinisikap ng rehimeng anihin ang suporta ng dalawang kapangyarihang 
imperyalista, ang US at China, na ngayon ay sangkot sa tumitinding 

hidwaan. Para anihin ang suporta ng US, nangako itong wasakin ang 
rebolusyonaryonaryong kilusan, at pinahintulutan nito ang muling pagtatatayo 
ng mga base militar ng US sa loob ng mga kampo militar ng AFP at nangako 
itong amyendahan ang saligang batas para pahintulutan ang 10096 pagmamay- 
ari ng dayuhan sa lahat ng anyo ng negosyo sa bansa. Para anihin ang suporta 
ng China, isinubasta nito ang soberanong karapatan ng Pilipinas sa West 
Philippine Sea at ang mayamang rekursong mineral at pandagat na taglay nito 
kapalit ang mataas na interes sa mga pautang ng China at overpriced na mga 
proyektong imprastruktura. 


Pero hindi lahat ng nakukuha ng rehimen mula sa dalawang kapangyarihan ay 
pumapabor sa kanya. Kinamumuhian ng US ang China sa pakikialam nito at 
paghadlang sa malayang paglalayag sa South China Sea, kontrol sa sistema 
ng telekomunikasyon ng Pilipinas at ang unti-unting pangongolonya nito 

sa Pilipinas sa pamamagitan ng pagpapautang. Nananatili ang US bilang 

dominanteng imperyalistang kapangyarihan sa Pilipinas at nasa pusisyon 
itong mambuyo ng kudeta laban kay Duterte sa hanay ng mga opisyal militar 
na maka-US. Kasabay nito, hindi maagap na tinutupad ng China ang kanyang 
mga ipinangakong proyektong imprastruktura habang pinupwersa si Duterte 
na magkaroon ng mas malilinaw na deklarasyon ng pagtataksil at pagbebenta 
sa bayan. Kahit noon, nakapagbitaw na si Duterte ng maraming deklarasyon ng 
pagpapakatututa sa China na ikinamuhi ng mamamayan at ng signipikanteng 
bilang ng mga opisyal ng AFP na maka-US. 


Kahit hindi pa estratehikong umaatras ang US tulad ng nangyayari ngayon 
at di pa humaharap sa lantarang paghahamon ng karibal sa pulitika nito 
mula China, maaaring matagumpay na mailunsad ng mamamayang Pilipino 
at rebolusyonaryong pwersa ang bagong demokratikong rebolusyon laban 

sa reaksyunaryong gobyerno ng malalaking kumprador at panginoong 
maylupa na suportado ng US. Maaasahan na ang pagtindi ng kontradiksyon 
sa hanay ng mga imperyalista, laluna iyong sa US at China, ang magpapalala 
at magkukumplika sa mga tunggalian sa hanay ng mga reaksyunaryong 
pampulitikang paksyon ng malalaking kumprador at panginoong maylupa at 
magbibigay ito ng mga bentahe para sa rebolusyong Pilipino. Anu't anuman, 
patuloy na susulong ang rebolusyonaryong pwersa sa batayan ng partisipasyon 
ng mamamayan at suporta ng mamamayan alinsunod sa kanilang pambansa 
at demokratikong mga karapatan at interes. 


Ang pandarambong na ginagawa ng tiraniko, taksil, mamamatay-tao, korap 
at manlolokong rehimeng Duterte ay nagpapataw ng matinding paghihirap 
sa mamamayan at kasabay nito'y itinutulak sila para magbangon at lumaban. 
Sa kanyang sariling malalaki at sistematikong krimen laban sa mamamayan, 
hindi sinasadyang pinupwersa ng rehimen ang mamamayan para lumahok 

sa armadong rebolusyon at magbigay suporta sa mga rebolusyonaryong 
pwersa tulad ng CPP, BHB, mga organisasyong masa at mga lokal na organo 
ng kapangyarihang pampulitika. Inhihahasik ng matagalang digmang bayan 
ang punla ng gobyernong bayan sa kanayunan at lahat ng rebolusyonaryong 
pwersa sa pambansang saklaw. 


Sa batayan ng mga karanasan at paglakas na inabot nito, ibayong lalakas pa 
ang rebolusyonaryong kilusan sa mga susunod na taon. Palalakasin ng CPP 
ang sarili sa ideolohiya, pulitika at organisasyon. Magsisikap ang BHB na 
magpaunlad ng malaganap at masinsing pakikidigmang gerilya sa batayan 

ng papalawak at papalalim na baseng masa habang nasa estratehikong 
depensiba, magtatayo ng mga kumpanya at batalyon bilang mga pwersang 
makilos sa estratehikong pagkakapatas at magpapakilos ng buong batalyon at 


INS hinggil sa Imperyalismo 118 


rehimyento para sa estratehikong opensiba. Kasabay nito, palalakasin ng NDFP 
ang mga alyadong organisasyon nito at magpapaunlad ng malapad na mga 
alyansa kasama ang iba pang pwersa para ihiwalay at wasakin ang kaaway, 
ito man ay isang lokal na naghaharing pangkatin sa digmang sibil o isang 
imperyalistang kapangyarihan sa isang digma ng pambansang pagpapalaya. 


Ang rebolusyong Pilipino ay makakukuha ng bentahe hindi lamang 

sa krisis ng lokal na naghaharing sistema kundi maging sa krisis ng 
pandaigdig na sistema ng kapitalismo. Patuloy na ipapapasan ng lahat ng 
kapangyarihang imperyalista ang bigat ng krisis sa mamamayan at bayang 
pinagsasamantalahan. Pero ang mga kontradiksyon sa loob at sa hanay 

ng mga imperyalistang kapangyarihan ay higit na tatalas. Isusulong ng 
mamamayan ang rebolusyong Pilipino hindi lamang para maisakatuparan 
ang kanyang pambansa at panlipunang paglaya kundi para tulungan ang 
uring manggagawa at lahat ng inaaping mamamayan at bayan ng daigdig 
para isulong ang kanilang sariling rebolusyon. Makakukuha sila ng mutwal 
na suporta at kooperasyon sa prinsipyo ng proletaryong internasyunalismo at 
pandaigdigang pakikipagkaisa ng mamamayan. 


ANG KASAYSAYAN NG ANTI-IMPERYALISTANG 
PAKIKIBAKA AT DIGMANG BAYAN SA PILIPINAS 


Mensahe sa 4th Berlin Autumn Salon 
6 NOBYEMBRE 2019 


Mahal kong mga kaibigan, 


Naatasan akong ibigay sa inyo ang kasaysayan ng anti-imperyalistang 
pakikibaka at digmang bayan sa Pilipinas. Ang sambayanang Pilipino 

ay nakaranas ng kanyang unang marahas na engkwentro sa modernong 
imperyalistang kapangyarihan nang inilunsad ng US ang isang digmang 
agresyon noong 1899 upang sagkaan ang kanilang pambansang kasarinlan na 
bago pa lamang nila naipagtagumpay mula sa kolonyalismong Espanyol sa 
pamamagitan ng armadong rebolusyon. 


Sa pagharap sa isang imperyalistang kapangyarihan na may superyor na 
mga sandatang militar nong 1899, ang sambayanang Pilipino ay natuto sa 
pakikidigma na nakasalig sa kanilang lakas at sa pagkabihasa sa kanilang 

sariling tereyn. Ang proseso ng pagkatuto ay nagpapatuloy hanggang ngayon. 
Ang pag-unlad ng digmang bayan ay magpapatuloy hanggang makamit 

ang ganap na tagumpay sa pakikibaka para sa pambansa at panlipunang 
pagpapalaya laban sa isang malakolonyal at malapyudal na naghaharing 
sistema na lahatang-panig na dinodominahan ng imperyalismong US at 
reaksyon. 


Digmang bayan laban sa kolonyalismong espanyol at imperyalismong US 


Sa pagtatapos ng ika-19 na siglo, ang ilang bansa tulad ng US, Germany at 

Japan ay nakapagpaunlad ng mga monopolyo kapitalistang ekonomya nang 
walang mga kolonya para sa tiyak na eksport ng surplas na kapital at mga 

surplas na mga kalakal. Kung gayon, pinagnasaan nila ang mga kolonyang 

sakop ng mas mahinang mga kolonyal na kapangyarihan tulad ng Spain at 

Portugal na hindi nakapag-industriyalisa ng kanilang mga ekonomya. 


Sa hanay ng mga bagong imperyalistang kapangyarihan, ang US ay may 
bentahe ng alyansa sa imperyalismong British. Determinado itong sakupin 
ang mga kolonya ng Spain at maglunsad ng digmaan sa layuning ito. 
Kaugnay sa kanyang planong paputukin ang Spanish-American War noong 
1898, nagpanggap ang US na kaibiganin ang nakadistyerong Filipino junta 
na pinamumunuan ni Aguinaldo sa Hongkong at hinikayat ito na ituloy ang 
digmang mapagpalaya laban sa Spain. 


Ibinalik si Aguinaldo sa Pilipinas sakay ng isang American cutter upang 
iproklama ang kalayaan ng Pilipinas noong Hunyo 12, 1898 sa Kawit, Cavite 

sa ilalim ng “marangal na proteksyon” ng US. Entusyastikong tumugon ang 
sambayanang Pilipino sa proklamasyon, nag-alsa at pinalaya ang Pilipinas, 
maliban sa kontrolado ng Espanyol na syudad ng Intramuros na hinog na para 
sa pagsakop. 


Gayunpaman, dinala rin ng US ang kanyang mga pwersa ng imperyalistang 
agresyon at pinalayas ang mga tropang Pilipino mula sa mga estratehikong 
posisyon sa palibot ng Intramuros. Nakipagsabwatan ito sa mga otoridad 

ng Espanyol upang isuko ang Intramuros matapos ang maikling pekeng 
engkwentrong nabal. Sa Tratado ng Paris ng Disyembre 10, 1898, bilang talunan 
sa gera sa US, isinuko ng Spain ang Pilipinas sa US sa halagang USS20 milyon. 


Noong Pebrero 4, 1899, pumutok na ang digmaang Pilipino-Amerikano. 
Magiting na nilabanan ng mga rebolusyonaryong pwersang Pilipino ang mga 
pwersang Amerikano na superyor sa usaping militar, noong una gamit ang 

pakikidigmang posisyunal mula sa isang linya ng depensa tungong isa pa at 
pagkatapos sa pamamagitan ng pakikidigmang gerilya. Upang masakop ang 
Pilipinas, pinaslang ng mga imperyalistang pwersa ng US ang 1.5 milyong 
mga Pilipino o 2096 ng populasyon ng Pilipinas noong 1899 na pitong milyong 
mamamayan hanggang 1913. 


Ang paggamit ng brutal na pwersa ay kinumbinahan ng panawagan para sa 
“mapagpalang asimilasyon” para wasakin ang kalooban ng liberal-burgesyang 
namumuno sa digma ng pagpapalaya. Matapos madakip si Aguinaldo at 
manawagan para sa kapayapaan noong 1902, ang iba pang lider ng kanyang 
gobyerno ay sumuko. Kung gayon, pormal na idineklara ng US ang pagtatapos 
ng digmaan at ang pagtatatag ng gobyernong sibil noong 1902 kahit na 
nagpapatuloy ang armadong paglaban sa maraming lugar tulad niyong 
pinamumunuan ni Macario Sakay at kasabay na inilulunsad ng mga Moro sa 
Mindanao. 


Ang kolonyal na paghahari ng US sa Pilipinas ay nagtaguyod ng malapyudal 
na tipo ng ekonomya. Nagbukas ito ng mga minahan, nagpalawak ng mga 
plantasyon para sa eksport at mas malaking lokal na manupaktura ng mga 
produkto para sa gamit sa bahay. Pinaunlad nito ang mga kalsada, tulay 

at mga daungan upang suportahan ang lokal at dayuhang kalakalan. Ang 
pampublikong sistema ng edukasyon ay itinayo upang magsilbi sa pinalawak 
na gubyerno at mga operasyon ng negosyo sa ilalim ng pagtangkilik ng 
imperyalismong US. 


Gayunpaman, nagpatuloy ang pambansang ahitasyon at pag-aalsang 
agraryo. Sinikap ng US na kontrahin ito sa pamamagitan ng pagpapanggap 
na magbigay ng awtonomya sa ilalim ng Jones Law ng 1916 at pagpayag na 
pumunta sa Washington ang Independence Mission of Filipinos upang hingin 
ang kalayaan. Ang malalawak na lupain ng mga relihiyosong korporasyong 
Espanyol ay naging target ng reporma sa lupa. Ngunit nabenepisyuhan nito 
ang mga malalaking burgesya kumprador na Pilipino at uring panginoong 
maylupa sa halip na mga maralitang magsasaka na hindi makayanan ang 
mataas na presyo ng redistribusyon. 


Dahil sa mga kolonyal at malapyudal na mga kalagayan, tumindi ang 
pagsasamantala sa mga manggagawa at magsasaka. Ang miserableng 
kalagayan ay pinalala noong labis na naapektuhan ng Malaking Depresyon 
ang produksyon ng mga pananim para sa eksport. Sa ilalim ng mga 
sirkunstansyang ito, ang mga lider ng mga unyon sa paggawaat mga 
samahang magsasaka ay determinadong itatag ang Communist Party of the 

Philippine Islands (CPPI). Gayunpaman, matapos lamang ang pagtatatag, 
sinupil ang CPPI sa pamamagitan ng mga gawa-gawang kaso ng sedisyon 
laban sa kanyang mga lider. Sa balangkas ng anti-pasistang prente, niligalisa 
ng gubyernong “komonwelt” ang CPPI noong 1936. Matapos ito, nakipagsanib 
ang CPPI sa Socialist Party upang maging isang partido noong 1938. 


Sa ilalim ng Tydings-Macduffhie Law ng 1934, ipinangako ng US na pormal 

na ibibigay ang kalayaan sa Pilipinas matapos ang isang sampung taong 
yugto ng gubyernong “komonwelt”. Ang pangakong ito ng US sa huli ay 
magpapapurol sa mga pangako ng kalayaan at partisipasyon ng Pilipinas sa 
“Asian co-prosperity sphere” ng mga pasistang Japanese na humamon sa 
huli, nagpalayas sa US sa bansa, at umokupa sa Pilipinas sa buong takbo ng 
Ikalawang Digmaang Pandaigdig mula 1941 hanggang 1945. 


Digmang bayan laban sa okupasyon ng Japanese at muling pananakop ng US 


Ang okupasyon ng Japanese sa Pilipinas ay lumikha ng mga kalagayan 
para sa pagsasanib ng CPPI at Socialist Party upang maitatag ang Hukbong 
Bayan Laban sa Hapon (HUKBALAHAP). Sa pamamagitan nito, nilabanan ng 
pinagsanib na partido at ng hukbong bayan ang mga pasistang Japanese 
at ang kanilang mga Pilipinong papet gamit ang pakikidigmang gerilya at 
upang maisulong ang reporma sa lupa at makapagtayo ng mga organo ng 
kapangyarihang pampulitika sa kanayunan pangunahin sa Central Luzon. 
Kung hindi dahil sa ilang kamalian na nagawa ng pamunuan ng CPPI- 

SP, makapagpapalawak sana at mahahadlangan ng armadong kilusan ng 
mamamayan ang muling pananakop ng US sa Pilipinas. 


Noong una, gusto ng US na talikuran ang kanyang pangako na ibigay ang 
kalayaan sa Pilipinas. Ngunit natakot itong kumalat ang armadong paglaban. 
Kung gayon, ibinigay nito ang nominal na kalayaan sa Pilipinas noong 

Hulyo 4, 1946 ngunit nahadlangan ito ng US-RP Treaty of General Relations 

na nagpreserba ng karapatan sa pag-aari ng mga korporasyon at mga 
mamamayan ng US at pinanatili ang mga base militar ng US at nagresulta 
ito sa pagkakatali ng Pilipinas sa US sa pulitika, ekonomiya, militar at kultura 
bilang malakolonya. 


Hindi tinanggap ng sambayanang Pilipino at ng kanilang mga 
rebolusyonaryong pwersa ang malakolonyal at malapyudal na gapos at ang 
karahasan kung paano ipinapataw ng US at kaniyang mga papet ang kanilang 
sarili sa bansa. Kung gayon, muling binuo ng pinagsanib na CPPI-SP ang 
Hukbong Bayan laban sa Hapon bilang Hukbong Mapagpalaya ng Bayan upang 

labanan ang imperyalismong US at ang naghaharing sistema ng malalaking 
kumprador at panginoong maylupa at tinahak ang linya ng rebolusyonaryong 
pakikibaka noong 1948. 


Subalit adbenturista ang linyang dinala dahil hinangad nitong ibagsak 

ang naghaharing sistema sa loob lamang ng dalawang taon, nang hindi 
isinasaalang-alang ang pangangailangan ng puspusang gawaing masa, 
paglulunsad ng reporma sa lupa at pagpapaunlad ng digmang bayan at 
hukbong bayan nang yugtu-yugto. Dahil sa maling linyang ito, nawasak ang 
gulugod ng hukbong bayan sa mga sumunod na taon mula sa ipinatupad na 
dramatikong mga taktikal na noong 1949. 


Resulta ng mga pag-atras mula 1949 hanggang 1950. Ang pamunuan ng CPPI- 
SP ay patuloy na nakagawa ng dagdag pang mga kamalian na humantong 
sa pagkalipol sa mga labi ng hukbong bayan noong 1955 at sa pinagsanib 
na CPPI-SP mismo noong 1957. Noon na lamang taong 1958 nang lumitaw 
ang mga batang proletaryong rebolusyonaryo at itinayo ang isang samahan 
upang pag-aralan ang Marxismo-Leninismo at inilapat ito sa kasaysayan at 
sirkumstansya ng sambayanang Pilipino upang muling simulan ang 


rebolusyong Pilipino bilang isang bago demokratikong rebolusyon sa ilalim ng 
pamumuno ng uring manggagawa sa panahon ng modernong imperyalismo at 
proletaryong rebolusyon. 


Sumama ang mga batang proletaryong rebolusyonaryo sa mga labi ng 
pinagsanib na CPPI-SP mula 1962 pataas at nag-inisyatiba na kumilos sa 
Lapiang Manggagawa at nagpaunlad ng pagkilos sa mga unyon, samahang 
magsasaka at mga organisasyon ng mga estudyante. Nagbuo sila ng mga 
rebolusyonaryong grupo sa loob ng mga organisasyong ito at nagrekrut 

ng mga kabataan upang itatag ang Kabataang Makabayan, na mabilis na 
lumaganap sa buong bansa. 


Noong 1965, ibinukas ng mga batang proletaryong rebolusyonaryo sa loob 

ng pinagsanib na partido ang hinggil sa kasaysayan ng Partido at hinggil sa 
mga kamalian at kakulangan na nagpahina at halos nagwasak sa partido. 
Tinukoy nila ang Kanang oportunistang linya mula 1942 hanggang 1946, ang 
“Kaliwang” oportunistang linya mula 1948 hanggang 1950 at ang Kanang 
oportunismo mula 1950 pataas. Bilang reaksyon, ang mga tagapagtaguyod ng 
mga oportunistang linyang ito ay inilantad ang kanilang rebisyunistang linya 
at pangangayupapa sa modernong rebisyunismong Soviet mula 1965 pataas. 

Panibagong digmang bayan laban sa imperyalismong US at lokal na 
reaksyon 


Noong 1966 inilunsad ng mga proletaryong rebolusyonaryo ang Unang Dakilang 
Kilusang Pagwawasto. Tumungo ito sa muling pagtatatag ng Communist 

Party of the Philippines sa ilalim ng gabay ng Marxismo-Leninismo-Kaisipang 
Mao Zedong noong Disyembre 26, 1968. Pinagtibay ng CPP ang programa ng 
demokratikong rebolusyong bayan at ang estratehikong linya ng matagalang 
digmang bayan. Pinagtibay din ang saligang batas at itinaguyod ang prinsipyo 
ng demokratikong sentralismo. 


Ilang buwan matapos muling maitatag ang CPP, itinatag ang BHB noong Marso 
29, 1969 upang mapasimulan ang digmang bayan. Sa mga buwan bago at 
matapos ang pagtatatag ng BHB, inilunsad ang pagsasanay pulitiko-militar 
upang makapagbuo ng mga tim sa ekspansyon para sa deployment sa mga 
piling erya sa limang rehiyon. Ang usapin ay magkaroon kaagad ng limang 
larangang gerilya upang hadlangan ang kaaway sa pagwasak sa buong BHB. 


Ang Sigwa ng Unang Kwarto noong 1970 na binubuo ng serye ng mga 
gahiganteng kilusang masa, ang nagpalitaw ng mga aktibistang masa hindi 
lamang para sa pagpapaunlad ng ligal na pakikibaka kundi nagbigay ng 
inspirasyon sa marami sa kanila na sumapi sa BHB. Bilang tugon sa mga 
pananakot ni Marcos ng pagpoproklama ng batas militar, ang mga kabataang 
aktibista ay sumagot sa pananakot na ito at sumigaw na: “digmang bayan 
ang sagot sa batas militar!” Kasunod nito, boluntaryong sumama ang mga 
kabataang aktibista sa pagsasanay pulitiko-militar at integrasyon sa BHB at 
mga masang magsasaka. 


Nang ideklara ni Marcos ang batas militar noong Setyembre 21, 1972, libu- 
libong mga masang aktibista sa buong bansa ang lihim na kumilos sa mga 
syudad at nagnais na sumapi sa BHB. Binigyan sila ng pagsasanay pulitiko- 
militar at itinalaga sa mga nakatayong yunit gerilya. Upang makaangkop sa 
gawain ng pagsasanay ng mga kadre at mga kasapi ng partido sa kanayunan, 
ang mga lihim na organo ng CPP sa mga kalunsuran ay itinalaga sa kanayunan. 


Noong 1976, ang buong Pilipinas ay nasasaklaw na ng mga panrehiyong 
organisasyon ng Partido at lahat ng rehiyon (maliban sa Bangsamoro) ay 
sinaklaw ng mga panrehiyong kumand ng BHB. Noon, malinaw na hindi 
lamang inutil ang pasistang diktadura sa pagtatangkang wasakin ang 
rebolusyonaryong kilusan kundi siya mismo ang dahilan ng pagsali ng 
maraming mamamayan sa rebolusyonaryong kilusan at epektibong lumaban sa 

mga krimen ng despotikong rehimen. 


Sa kabila ng pagkamatay o pagkakahuli ng karamihan ng mga kagawad ng 
Komite Sentral ng CPP mula 1976 hanggang 1977, nagpatuloy na lumakas ang 
digmang bayan at sumulong sa buong bansa. Ang mga kadre at kasapi ng CPP 
ay may kakayahang palakasin ang kanilang partido sa ideolohiya, pulitika at 
organisasyon sa batayan ng papalakas na rebolusyonaryong kilusang masa. 
Nagpakahusay ang BHB sa pagsusulong ng estratehikong linya ng matagalang 
digmang bayan, paglulunsad ng malaganap at masinsing pakikidigmang 
gerilya batay sa papalawak at papalalim na baseng masa. Naitayo ang mga 
organo ng kapangyarihang pampulitika at organisasyong masa sa mga 
larangang gerilya. 


Sinulsulan at sinuportahan ng US ang pasistang diktadurang Marcos sa bigong 
pagtatangkang gamitin ito upang supilin ang rebolusyonaryong kilusan at 
pagpapapatuloy ng kanyang hegemonya sa Pilipinas sa pamamagitan ng 
lahatang-panig na kontrol ng mga reaksyunaryong pwersa, ng kanyang mga 
base militar, pang-ekonomya at pinansiyal na pagkontrol sa Pilipinas. Tiniyak 
ni Marcos sa US na napapaboran ang mga pang-ekonomyang interes ng mga 
korporasyong US at ang pananatili ng mga base militar nito. 


Ngunit noong ipinapatay ni Marcos si Benigno Aquino Jr. noong 1983, 
nagsimulang mag-alangan ang US sa pagbibigay ng suporta sa pasistang 
diktadura. Nakita nitong nagiging mas malaking problema si Marcos kaysa 
isang mahalagang tauhan na nagsasapanganib sa hegemonya ng US. Hindi 
ito natuwa sa pagpabor ni Marcos sa kanyang mga kroni hanggang umabot sa 
pagkakahati-hati ng mga reaksyunaryo. Kinilala din nito ang katotohanan na 
sa halip na masupil ang armadong rebolusyonaryong kilusan, lumalakas ito at 
sumusulong. 


Ang pagpapagting ng digmang bayan, ang muling paglakas ng kilusang masa 
sa mga eryang urban, ang higit na tumatalas na kontradiksyon sa loob ng 

mga reaksyunaryong uri, ang paglitaw ng isang blokeng anti-Marcos sa hanay 
ng mga upisyal militar at pulisya, ang mga anti-pasistang pagpapahayag ng 
Simbahang Katoliko at sa kahuli-hulihan ay ang mga palatandaan ng pagbitaw 
ng US kay Marcos ay nagkumbina at tumapos sa kapalaran ni Marcos. Milyong 
mamamayan ang nagtipon sa EDSA at higit sa daan-libong mamamayan ang 
kumubkob sa palasyo ng presidente. Kinailangang itakas ng US si Marcos at 
kanyang alipures palabas ng palasyo at palabas ng bansa. 

Nagkamit ng malalaking mga tagumpay sa buong bansa noong nalalapit 

na ang pagbagsak ni Marcos noong 1986 at maaari pa sanang magkamit 

ng mas malalaking tagumpay matapos ang pagbagsak ni Marcos. Ngunit 

ang “Kaliwang” oportunistang linya sa ilang rehiyon ay nagsimula nang 
maramdaman ng mga rebolusyonaryong pwersa noong 1985 at ang pinsala 

sa kilusan ay lalaki pa sa ilang rehiyon taun-taon hanggang inilunsad ang 
Ikalawang Dakilang Kilusang Pagwawasto noong 1992 upang matukoy, punahin, 
itakwil at iwasto ang mga mayor na pagkakamali. 


Ang mga pseudo-demokratikong rehimen matapos kay Marcos 


Matapos ang pagpapabagsak sa pasistang diktadurang Marcos, ang serye 
ng pseudo-demokratikong mga rehimen ay sumunod sa ilalim ng mga 
presidenteng sina: Corazon Aquino (1986-92), Fidel V. Ramos (1992-98), Joseph 
E. Estrada (1998-2001), Gloria M. Arroyo (2001-10), Benigno S. Aquino Ill (2010- 
16) and Rodrigo Duterte (2016-22). Lahat ay nagsilbi sa imperyalismong 

US at sa lokal na nga nagsasamantalang uri ng malalaking kumprador at 
panginoong maylupa, pagsunod sa mga neoliberal at iba pang patakarang 
dikta ng imperyalismong US, pagdurog sa rebolusyonaryo at ipreserba ang 
malakolonyal at malapyudal na naghaharing sistema. 


Ang unang rehimeng Aquino ay nagpalaya sa lahat ng mga bilanggong 
pulitikal at pinawalang-bisa ang karamihan ng mga mapanupil na batas ni 
Marcos. Gayunman, pinanatili nito ang mga dikretong mapagsamantala sa 
mga manggagawa at mga magsasaka. Nagbigay-daan ito sa isang bagong 
saligang batas na pormal na kumilala sa mga kondisyon sa paggalang sa 
mga karapatang-tao at ang pagbabawal sa dayuhang base militar at weapons 
of mass destruction sa Pilipinas. Ipinagyabang nito ang pagpapatupad 

ng programa sa rebolusyong agraryo ngunit ipinatupad ang boluntaryong 
pagbebenta ng lupain ng mga panginoong maylupa at hinayaan ang mga 
panginoong maylupa na iinkorpora at i-securitize ang kanilang pag-aari sa 
lupa. 


Matapos ang maikling panahong kasunduang tigil-putukan sa 
rebolusyonaryong kilusan, pinayagan ng rehimeng Aquino ang militar na 
maglunsad ng mga masaker laban sa mg magsasaka at minanduhan ito na 
ipatupad ang isang estratehikong planong dinisenyo ng US na Lambat Bitag 
upang durugin ang rebolusyonaryong kilusan. Subalit nagpatuloy ang paglakas 
ng rebolusyonaryong kilusan dahil sa nagtutuluy-tuloy at papalalang mga 
problema ng naghaharing sistema, sa kabila ng mapaminsalang epekto ng 

“Kaliwang'oportunismo. Mahina sa ekonomiya ang rehimen dahil sa walang 
patumanggang paggastos ng mga nagdaang rehimen at ang kasunod na 
pangakong “kilalanin” ang mga mabibigat na pagkakautang na ginawa ng 
nakaraang rehimen. Itinaguyod nito ang liberalisasyon sa kalakalan ayon sa 
neoliberal na patakaran ng US. 


Nagpanggap ang rehimeng Ramos na para ito sa negosasyong 
pangkapayapaan. Ngunit sa araw matapos mapirmahan ang The Hague Joint 
Declaration ng 1992, na siyang naglatag ng balangkas para sa negosasyong 
pangkapayapaan, itinatag niya ang National Unification Commission (NUO) 
upang pahinain ang negosasyong pangkapayapaan. Pinawalang bisa ang Anti 
Subversion Law ngunit ginawa namang isang hindi mapipiyansahang kapital 
na kasalanan ang rebelyon. Matapos lamang ang dalawang taon ng kabiguan 
ng NUC pumayag si Ramos sa pormal na pagbubukas ng negosasyong 
pangkapayapaan. Nagresulta ito sa ilang kasunduan ngunit bigo si Ramos 

na malagdaan ang pinakamahalaga dito--ang Comprehensive Agreement on 
Respect for Human Rights and International Humanitarian Law (CARHRIHL). 


Kahit habang ang rehimeng Ramos ay nasa negosasyong pangkapayapaan, 
itinaguyod nito ang patakaran ng pagwasak sa rebolusyonaryong kilusan sa 
ilalim ng Oplan Manindigan. Nakasabayan ito ng inilulunsad na Ikalawang 
Dakilang Kilusang Pagwawasto upang punahin, itakwil at iwasto ang “Kaliwang 
oportunistang mga pagkakamali. Binaliktad ng rehimen ang pagbabawal 

sa dayuhang base militar sa pamamagitan ng Mutual Logistical Support 
Agreement sa US. Tinangka nitong palobohin ang GDP sa pamamagitan ng 
mga dayuhang utang para sa pribadong konstruksyon at pagbebenta ng mga 
ari-arian ng estado sa mga dayuhang korporasyon upang makalikom ng pondo 
para sa pagpapatakbo ng gubyerno. Ang mga paghahabol sa ekonomyang pag- 
unlad ay gumuho nang tamaan ang Pilipinas ng Asian Financial Crisis noong 
1997. 


p] 


Nilagdaan ng rehimeng Estrada ang CARHRIHL noong 1998 ngunit pinutol ang 
usapang pangkapayapaan noong Mayo 29, 1999 matapos mabihag ng mga BHB 
si General Obillo at matapos na tutulan ng NDFP ang desisyon ng rehimen 

sa Visiting Forces Agreement, na lalo pang bumaligtad sa pagbabawal sa 

mga base militar ng US sa Pilipinas. Habang ang mga pinsala na idinulot ng 
“Kaliwang” oportunismo sa rebolusyonaryong kilusan ay naisaayos na at ang 
BHB ay lumalaki na nang mas mabilis. Noong maagang bahagi ng 2001, ang 
pambansa-demokratikong kilusan ay nasa pusisyon na upang patalsikin ang 
rehimeng Estratda, na noo'y naging bantog sa korapsyon. 

Binangkarote ng rehimeng Ramos at ng Asian Financial Crisis ng 1997 ang 
reaksyunaryong gubyerno kung kaya't natulak ang rehimeng Estrada na 
magsariling magpalitaw ng pera sa pamamagitan ng pagdambong sa social 
security systems, kumuha ng mga komisyon mula sa mga utang para sa mga 
kaduda-dudang mga proyekto sa negosyo at makopo ang malaking bahagi 

ng mga suhol mula sa mga sindikato sa sugal. Mabilis na nalantad ang 
rehimen at nawalang puri dahil sa korapsyon. Lumitaw ang isang malapad na 
nagkakaisang prente ng mga pwersa laban sa korapsyon upang patalsikin ito 
kahit hindi pa man naaabot ang kanyang mid-term. 


Dahil nakinabang sa pagpapatalsik kay Estrada, ang rehimeng Arroyo sa simula 
ay mapagkaibigan sa ligal demokratikong mga pwersa bilang pangunahing 
bahagi ng malapad na nagkakaisang prente na nagpataksik kay Estrada. 
Muling binuksan ang negosasyong pangkapayapaan at lahat ng mga dating 
kasunduan ay muling pinagtibay. Ngunit matapos lamang ang tatlong buwan 
sa poder, sumuko na si Arroyo sa mga presyur ng reaksyonaryong militar at 
ipatupad ang isang estratehikong planong tinaguriang Lambat Bitag na may 
kahambugang nakatuon sa pagdurog sa rebolusyonaryong kilusan. Pinagsama 
dito ang paggamit ng mga pambabalang pagpaslang at “ligal na opensiba” 
ng pag-imbento ng mga gawa-gawang kriminal na kaso upang takutin at 
arestuhin ang pinaghihinalaang mga rebolusyonaryo. 


Nakinabang ang rehimeng Arroyo sa muling pagluluwag sa pautang 

ng mga dayuhang bangko. Kung gayon, muling sumigla ang pribadong 
konstruksyon at ang pandarambong ng mga likas na yaman. Upang lalong 
palakasin ang kanyang pinansyal na pusisyon, tinaasan ng rehimeng Arroyo 
ang mga bayaring buwis ng pangkaraniwang mga konsyumer. Nawalan ito 

ng kredibilidad dahil sa pagiging korap at pagpasok sa mga di-pantay na 
kasunduan sa mga korporasyong Chinese. Nahinog ito para sa pagpapatalsik 
ng kilusang masa. Ngunit kinapos na sa oras ang pagsasaayos ng malapad 

na nagkakaisang prente para dito. Nabigo ang mga anti-Arroyong bloke sa 
reaksyunaryong armadong pwersa na makabig ang chief of staff na sumama sa 
pagpapatalsik kay Arroyo. 

Nagpanggap ang rehimeng Arroyo na para ito sa usapang pangkapayapaan sa 
rebolusyonaryong kilusan. Ngunit hindi nagtagal ay napailalim ito sa presyur 
ng mga maka-US na opisyal militar upang pahinain ang balangkas ng usapang 
pangkapayapaan at tuluyan nang abandonahin ang usapang pangkapayapaan. 
Ipinatupad ng rehimen ang Oplan bayanihan, na dinisenyo ng mga tagapayong 
militar ng US at mga papet na opisyal ng reaksyunaryong armadong pwersa. 

Pumasok ito sa Enhanced Defense Cooperation Agreement sa US upang 
mapahintulutan ang mga base militar ng US sa loob ng mga kampo militar ng 
mga papet. 


Nagpatuloy sa paglakas ang digmang bayan sa kabila ng litaw na kolaborasyon 
sa pagitan ng mga tauhang militar ng US at mga pwersang papet sa 
sarbeylans, saywar at operasyong kombat. Ngunit ang mabilis na paglakas 

ng BHB sa Mindanao ay tiyak na dahil sa opensibang militar. Sa Luzon at 
Visayas, lumawak ang baseng masa sa maraming erya. Ngunit ang problema 
ng konserbatismo ay naging litaw na litaw. Binubuo ito ng labis na pagdidiin 
sa gawaing masa at labis na dispersal ng armadong tim sa propaganda at 
kapabayaan sa tungkuling maglunsad ng mga taktikal na opensiba laban sa 
reaksyunaryong armadong pwersa. 


Tulad ng mga nakaraang rehimen, ang rehimeng Aquino ay korap, partikular sa 
paggamit ng pondo ng pork barrel. Ngunit umani ito ng papuri sa pagpapadala 
nito sa mga kulungan ng malalaking bilang ng mga mandarambong, 

kabilang na ang nagdaang presidente na si Arroyo. Ang ekonomya ng 

Pilipinas ay napapanatili sa pamamagitan ng mataas na pagbubuwis, mga 
remitans ng Pilipinong kontraktwal sa ibang bansa at ang pagdagsa ng mga 
pamumuhunang portfolio mula sa mga imperyalistang bansa. Napakaliit 

na trinabaho ng makinarya sa propaganda ng mga Marcos sa pamamagitan 

ng social media upang pulaan ang lahat ng mga rehimeng sumunod kay 
Marcos at maling ilarawan ang yugto ng pasistang diktadura ni Marcos bilang 
marangal na yugto. 


Ang meyor ng Davao City na si Duterte ay nagposturang “Kaliwa” at 
“sosyalista” upang makaani ng pambansang pusisyon at makawala sa mga 
kaso ng paglabag sa karapatang-tao laban sa kanya sa pagpatay sa mga 
pinaghihinalaang mga kriminal at adik sa droga. Ngunit nasa likuran niya ang 
mga maka-US na upisyal militar at pinopondohan ng mga Chinese na kriminal 
na sindikato at ang mga nakabase sa Luzon ng mga dinastiya ng Marcos, 
Arroyo, Estrada at iba na nagpanalo sa kanya sa eleksyong 2016. Mula simula, 
ipinagpatuloy ng rehimeng Duterte ang Oplan Bayanihan ni Aquino. Kasabay 
nito, nagpanggap ito na para sa usapang pangkapayapaan at naghirang ng 
tatlong progresibong mga personalidad sa kanyang gabinete na ilalaglag niya 
din lamang nang halos wala pang isang taon. 


Ang rehimeng Duterte ay isang sagad sa kataksilan, uhaw sa dugo, korap 
at doble-karang rehimen. Tiniyak nito sa US na madudurog niya ang 

rebolusyonaryong kilusan at magbibigay ng ibayo pang mga pribelihiyo sa mga 
korporasyong US sa pamamagitan ng charter change tungong pederalismo. 
Gayundin, pinapayagan nito ang China na magtayo at mag-militarisa ng 

mga artipisyal na mga sila sa exclusive economic zone ng Pilipinas kapalit 

ang mataas na interes na pautang at labis na mahal na mga proyektong 
imprastruktura. 


Nakipagsabwatan din ito sa mga sindikatong kriminal na mga Chinese sa 
ismagling at distribusyon ng mga iligal na droga at iba pang kalakal. Ang 
pekeng gera sa droga ay sinangkalan upang maging ultimong protektor ng 
droga si Duterte at upang ipalaganap ang linya na makatarungang gamitin 
ng rehimen ang mga ekstrahudisyal na pamamaslang upang lutasin ang mga 
pambansang problema. 


Sa loob ng wala pang isang taon matapos maluklok sa kapangyarihan, pinutol 
ni Duterte ang usapang pangkapayapaan sa NDFP ay ibinasura ang lahat 

ng mga naunang mga kasunduan mula sa sa panahon ng rehimeng Ramos. 
Itinuring niya bilang teroristang organisasyon ang CPP at BHB at lumikha ito 
ng isang national task force upang durugin ang rebolusyonaryong kilusan sa 
lahat ng paraan, kasama yaong ginamit sa pagpaslang ng mga drug suspect. 


Ang mga pinaghihinalaang rebolusyonaryo maging ang mga kritiko at ligal 
na oposisyon sa rehimen ay ipinapailalim sa red tagging at paninirang-puri 
para sa harasment, pagdukot at pamamaslang. Subalit ang sambayanang 
Pilipino at ang rebolusyonaryong kilusan ay determinadong labanan at gapiin 
ang rehimeng Duterte, na responsible sa pagbebenta ng mga soberanong 
karapatan, malubha at sistematikong paglabag sa mga karapatang-tao, 
burukratikong korapsyon at ang lumalalang sosyo-ekonomikong kalagayan. 


Mga prospek ng anti-imperyalistang pakikibaka at digmang bayan 


Ang hayagang paghaharing teror sa ilalim ng rehimeng Duterte ay isang 
manipestasyon ng kabulukan at pagkabulok ng malakolonyal at malapyudal na 
naghaharing sistema. Ang krisis ng sistemang ito ay naging mas malala kung 
kaya't ang mga naghaharing-uri ng mga malalaking kumprador, panginoong 
maylupa at burukrata kapitalista ay hindi na kinakayang maghari sa dating 
paraan sa pamamagitan pagsasalamangka ng ilusyon ng demokrasya habang 
pinatitindi ang pagsasamantala at pang-aapi sa bayan. 

Ginatungan ng pasistang diktadurang Marcos ang paglagablab ng digmang 
bayan mula 1972 hanggang 1986, gayundin ang walang habas na kampanya ni 

Duterte na patindihin ang mga mapanupil na hakbangin upang matupad ang 
kanyang balak na largadong pasistang diktadura na nagtulak sa sambayanang 
Pilipino na lumaban, maggiit ng pambansang kalayaan at demokrasya laban 
sa imperyalismo at pagkatuta at patindinhin ang digmang bayan upang kamtin 
ang bagong demokratikong rebolusyon. Tulad ng pasistang rehimen ni Marcos, 
ang tiranikong rehimen ni Duterte ay walang malay na lumilikha ng mga 
obhetibong kalagayan at nagtutulak sa mga suhetibong salik para sa paglakas 
at pag-abante ng mga rebolusyonaryong pwersa sa digmang bayan. 


Ang mga manggagawa at magsasaka ay nakararanas ng pinakamatitinding 
anyo ng pagsasamantala at ang kanilang mga lider at abugado ay nakararanas 
ng ekstrahudisyal na pamamaslang. Ang mga katutubong mamamayan at 
mga magsasakang setler ay nakaranas ng pambobomba, masaker at sapilitang 
ebakwasyon upang magbigay-daan sa dayuhan at lokal na pagmimina, mga 
plantasyon at mga korporasyon sa real estate. 


Ang pagtigil ni Duterte sa usapang pangkapayaan sa pagitan ng GRP at NDFP 
ay may layining isisi sa mga rebolsuyonaryong pwersa ang armadong labanan 


at ibigay sa kanya ang lahat ng lisensya upang gawin ang kanyang bigong 
pakanang pasistang diktadura. 


MGA REKISITOS PARA SA REBOLUSYONARYONG 
MAKAURING PAKIKIBAKA AT SA PAGTATATAG NG 
SOSYALISTANG HINAHARAP 


SETYEMBRE 2019 


Introduksyon 


Mayroong limang pangkalahatang rekisito para sa pagtatatag ng sosyalistang 
hinaharap. Una, matuto mula sa istorikal na karanasan ng rebolusyonaryong 
proletaryado sa pagtatatag ng sosyalismo sa ika-20 siglo. Pangalawa, 

gagapin ang potensyal ng sosyalistang rebolusyon sa iba't ibang bayan sa 

kasalukuyang sirkumstansya. Pangatlo, buuin ang mga suhetibong pwersa 

ng rebolusyon, tulad ng rebolusyonaryong partido ng proletaryado, ang mga 
pangmasang organisasyon, mga epektibong alyansa, ang BHB o mga yunit 
pananggol-sa-sarili at mga organo ng kapangyarihang pampulitika. Pang-apat, 
isulong ang iba't ibang anyo ng rebolusyonaryong pakikibaka upang ibagsak 
ang makauring diktadura ng burgesya. Ikalima, itatag ang sosyalistang estado 
ng proletaryado sa batayan ng malawak na alyansa ng mamamayan at ilunsad 
ang nagpapatuloy na sosyalistang rebolusyon sa mga larangan ng pulitika, 
sosyo-ekonomiya at kultura. 


Matuto sa istorikal na karanasan sa pagtatatag ng sosyalismo! 


Sa pag-usbong at pag-unlad ng industriyal na kapitalismo, hindi maiiwasan ng 
uring kapitalista na likhain at paramihin ang uring manggagawa na kanyang 
huhuthutan ng labis na halaga at magbibigay-daan sa akumulasyon ng 

kapital. Isang katotohanan na ang modernong proletaryadong industriyal ang 
pinakaabanteng produktibong pwersa. At sa landas ng makauring tunggalian 
laban sa pagsasamantala at pang-aapi, naging isa itong pinakaabanteng 
pampulitikang pwersa na may kakayahang palayain ang kanyang sarili at ibang 
pinagsasamantalahang uri, pagtatatag ng sosyalismo bilang resulta ng pag- 
unlad nya sa ideolohiya, pulitika at organisasyion upang labanan at ibagsak 
ang mapagsamantala at lubog-sa-krisis na kapitalistang sistema. 


Bilang rebolusyonaryong uri para sa sarili at para sa ibang 
pinagsasamantalahang uri, kalahok at benepisyaryo ang uring manggagawa 
sa tatlong yugto ng pag-unlad ng rebolusyonaryong teorya at praktika. Sa 
unang yugto, sa panahon ng malayang kumpetisyon ng kapitalismo, inilatag 
nila Marx at Engels ang mga batayang prinsipyo ng Marxismo sa pilosopiya, 
ekonomiyang pampulitika at siyensyang panlipunan at naglunsad ng mga 
panimulang pagsisikap para itatag ang kilusang Komunista at manggagawa. 
Sa ikalawang yugto, sa panahon ng imperyalismo at proletaryong rebolusyon, 
nakapangibabaw sa rebisyunismo at oportunismo ng Ikalawang Internasyunal 
at ng mga Menshevik ang pinamunuang Bolshivek nina Lenin at Stalin 

upang pamunuan ang Rebolusyong Oktubre na nagpabagsak sa Tsaristang 
paghahari at nagtatag ng sosyalistang estado, matagumpay na isinulong ang 
sosyalistang rebolusyon at konstruksyon sa Soviet Union. 


Matapos mamatay si Lenin noong 1924, inihatid ni Stalin sa matagumpay na 
kongklusyon ang New Economic Policy. Isinulong nya ang serye ng limang- 
taong pang-ekonomiyang plano para sa sosyalistang industriyalisasyon, 

ng kolektibisasyon at mekanisasyon ng agrikultura, ng pagsasanay sa 

edukasyon at pagdedeploy ng malaking bilang ng mga syentista at 

inhinyero, pagtataguyod ng sosyalistang kultura at sining at pagpapakilos sa 
mamamayan ng Soviet ng iba't ibang nasyunalidad. Matapos ang pag-aresto 
at paglilitis sa mga traydor noong dekada 1930, hindi mahanap ng paniktik ng 
German Nazi ang ikalimang kolum para sa pananakop ng Nazi. Matagumpay 
na pinamunuan ni Stalin ang Dakilang Patriyotikong Digmaan laban sa mga 
pasista na pumatay ng 27 milyong mamamayang Sobyet at nagwasak sa 8596 
ng industriyang Sobyet. Itinuloy nya ang pag-iindustriyalisa sa Soviet Union sa 
ikalawang pagkakataon at hinikayat ang mga pinagsasamantalahang bayan 
at mamamayan ng daigdig na lumaban para sa pambansang pagpapalaya at 
sosyalismo. 


Sa kaparehas na panahon ng Leninistang pag-unlad ng Marxismo, ang 
Communist Party of China sa pamumuno ni Mao ay nakalikha ng mas malaki 
pang butas sa imperyalistang prente sa Silangan sa pagtatagumpay ng 
demokratikong rebolusyong bayan sa pamamagitan ng matagalang digmang 
bayan at pagsusulong ng sosyalistyang rebolusyon. Dapat na bigyang-pugay 
si Mao sa konsolidasyon ng mga rebolusyonaryong tagumpay sa gitna ng 
pagwawasak na dulot ng pananakop ng Japanese at gera sibil na pinakawalan 
ng Goumindang, ang batayang sosyalisasyon ng ekonomiyang Chinese, ang 
Dakilang Igpaw Pasulong ng sosyalistang industriya upang makapagtayo ng 
mga komuna, sosyalistang kilusang edukasyon, kritika ng at pagpapaunlad ng 
modelong Soviet ng pang-ekonomiyang pag-unlad at mahalagang suportang 
ibinigay ng China sa mamamayan ng Korea at ng mamamayang Indochinese 
sa kanilang pakikibaka para sa pambansang kalayaan at sosyalismo laban sa 
agresyon ng imperyalismong US at lahat ng mamamayan ng Asia, Africa at 
Latin America. 


Naging responsibilidad ni Mao na komprontahin ang bigay-todong penomenon 
ng modernong rebisyunismo ni Khrushchov, at pagkatapos kay Brezhnev. 
Binigyang-daan nito ang ikatlong yugto, ng Marxismo-Leninismo-Kaisipang 
Mao Zedong, noong isinulong ni Mao ang teorya at praktika ng nagpapatuloy 
na rebolusyon sa ilalim ng diktadura ng proletaryado sa pamamagitan ng 
Dakilang Proletaryong Rebolusyon sa Kultura upang bakahin ang modernong 
rebisyunismo, pigilan ang panunumbalik ng kapitalismo at konsolidahin ang 
sosyalismo. Namayani ang GCPR mula 1966 hanggang 1976. Subalit ibinagsak 
ng kudetang pinamunuan ni Deng Xiao Ping, sa tabing ng kumbinasyon ng mga 
maka-Kanan at mga sentrista, ang sosyalistang estado at sinimulan ang serye 
ng mga kapitalistang reporma. Ito ay pag-uulit ng kudeta na pinamunuan ng 
punong rebisyunistang Krushchov sa Soviet Union noong 1956. 


33 |JMS hinggil sa Rebolusyong Pilipino 


May krusyal na kahalagahan para sa mga syentipikong sosyalista at 

mga Komunista ngayon na pag-aralan ang istorikal na kasaysayan ng 
rebolusyonaryong proletaryado sa pagtatatag ng sosyalismo. Kailangan nating 
maunawaan ang dakilang sosyalistang mga tagumpay ng proletaryado, ng 
sangkatauhan at kanilang pamumuno sa larangan ng pilosopiya, pulitika, 
lipunan, ekonomiya at kultura laban sa imperyalismo, rebisyunismo at 
oportunismo. At kailangang punahin at itakwil ang “Kaliwa” at Kanang 
oportunistang kamalian ng ilang namumuno sa ilang panahon at ang 
pinakamalaking kamaliang modernong rebisyunismo, na nagwasak sa 
sosyalismo sa ilalim ng pagkukunwang malikhaing pagpapaunlad nito gamit 
ang mga kapitalistang reporma. Ang mga positibo at negatibong aral sa 
nakaraan ay pamanang dapat na mapaghanguan ng aral. 


Sistematikong ginagamit ng mga imperyalista at kanilang mga petiburgesyang 
tagasunod ang mga kahinaan ng sosyalistang rebolusyon at sosyalistang 
konstruksyon, laluna mula 1917 hanggang 1956 sa Soviet Union at mula 

1949 hanggang 1976 ng China, upang atakehin ang buong rebolusyonaryong 
layunin ng sosyalismo. Ginagamit nila ang mapurol na sikolohikal na 
panloloko ng paninira kila Stalin at Mao bilang mabilis na paraan para siraan 
ang sosyalismo, ang proletaryado, mamamayan at Partido na nagtatag 

ng sosyalismo. Sa panahong may umiiral na alinman sa pinakamaingay 

o pinakapailalim na anti-komunistang propaganda saanman, dapat na 
mapagpasyang itaguyod ng mga Komunista at rebolusyonaryong mamamayan 
ang kanilang mga prinsipyo at militanteng gampanan ang kanilang mga 
tungkulin. 


Sa humaba nang panahon ng estratehikong pag-atras ng pandaigdigang 
kilusang Komunista, bilang resulta ng mga rebisyunistang pagtataksil sa 
sosyalismo, mukhang limitado at walang epekto sa pandaigdigang saklaw 

o sa ilang bansa ang saklaw at impak ng mga rebolusyonaryong gawain sa 
ideolohiya at pulitika ng mga matiyagang Komunista. Maaring magmukhang 
hindi matalu-talo ang mga imperyalista sa paghahasik ng pinakabrutal na 
tipo ng makauring pakikibaka at agresibong digma habang ninanakaw ng mga 
repormistang petiburges at mga neo-rebisyunista ang pakikibaka mula sa 
mga rebolusyonaryong Komunista. Pero ang matatag at matibay na gawaing 
pang-ideolohiya at pampulitika ng mga rebolusyonaryong Komunista ang 
kalauna'y mangingibabaw, higit na palalakasin ng higit na papalalang krisis 
ng naghaharing sistemang burges at tiyak na tutungo sa pagdaluyong at 
paglawak ng rebolusyonaryong kilusan. 


JMS hinggil sa Rebolusyong Pilipino |34 


Gagapin ang potensyal para sa sosyalistang rebolusyon sa kasalukuyang 
kalagayan! 


Sa kasalukuyan, lahat ng mayor na kontradiksyon ng pandaigdigang 
sistemang kapitalismo ay umiigting. Ito ang kontradiksyon sa pagitan ng mga 
monopolyo burgesya at manggagawa ng imperyalistang bansa, sa pagitan ng 
mga imperyalistang kapangyarihan at pinagsasamantalahang mamamayan 
at bayan, sa pagitan ng mga imperyalista at mga bansang naggigiit ng 
pambansang kalayaan, at sa pagitan ng mga imperyalista mismo. Ang mga 
obhetibong kalagayan ay paborable para sa paglulunsad ng rebolusyon. Ang 
malawak na masa ng sambayanan ay higit na nagdurusa at naghahangad ng 
rebolusyonaryong pagbabago. May mataas na potensyal para sa pagbangon 
ng mga rebolusyonaryong pwersa para sa demokrasyang bayan at sosyalismo 
laban sa imperyalismo. 


Sa mga imperyalistang bansa, pinalala ang kontradiksyon sa pagitan ng mga 
monopolyong burgesya at mga manggagawa ng mabilis na pag-abante ng 
paggamit ng mataas na antas ng teknolohiya sa produksyon, distribusyon, 
pinansya at komunikasyon at ang pagpapatindi ng pagpiga-sa-tubo ng mga 
monopolyong burgesya sa ilalim ng mga neoliberal na patakaran sa ekonomya. 
Naging higit na paulit-ulit na mas madalas at mas malala ang krisis ng labis 
na produksyon. Ang mga pagtatangka ng mga monopolyong burgesya para 
kontrahin ang krisis ng labis na produksyon at ang tendensya ng pagbagsak ng 
tubo gamit ang iba't ibang pakana sa kapitalistang pinansya, pangunahin ang 
pagpapalaki ng suplay ng pera at ang utang para paandarin ang produksyon 

at pagkonsumo, nagresulta ito ng krisis matapos ang isa pa bago ang 
pampinansyang krisis noong 2008, na nagdulot ng matagalang pandaigdigang 
depresyon. 


Ang kontradiksyon sa pagitan ng panlipunang karakter ng produksyon at ang 
pribadong moda ng apropriyasyon ay lubusang naging hayagan at ang pagka- 
mapangwasak at wala-sa-katwiran ng kapitalismo ay matamang makikita sa 
mataas na tantos ng kawalang trabaho, mababang kita ng mga manggagawa, 
pagbagsak ng kabuhayan ng mga panggitnang-uri at ang paglaki ng karalitaan 
at kahirapan ng mamamayan kahit ng mga imperyalistang bansa. Ngunit ang 
bumubwelong paglaban ng mamamayan ay hindi pa nagiging malakas na 
paggigiit para sa pagbabago ng sistema at para sa sosyalismo dahil hindi pa 
naitatayo ang mga rebolusyonaryong partido ng proletaryado o mahina pa ito, 
maliit at mahina para mangibabaw sa matagalang inilulunsad at kasalukuyang 

estratehiya at taktika ng pagsupil at panlilinlang ng estado at pribadong 
kasangkapan ng monopolyong burgesya. 


Ang kontradiksyon sa pagitan ng mga imperyalistang kapangyarihan 

at ng aping mamamayan at bayan ay higit na lumalala kaysa dati. Sa 
katunayan, pinalubha ang neokolonyalismo sa kalakhan ng mahihirap na 
bansa sa paninibasib ng neoliberalismo. Nagdurusa ang malawak na masa 
ng sambayanan dahil sa pagtaas ng antas ng pagsasamantala, pang-aapi 

at agresyon. Hinaharap nila ang pangunahing bagsik ng imperyalismong 
pandarambong at digmaan. Kahit sa mga tinatawag na umuusbong na 
pamilihan na pinapaburan ng mga imperyalistang paglalabas ng manupaktura 
at ispesyal na pagdaloy ng hedge funds, nagdurusa ang mamamayan sa 
kawalang-trabaho, pagbaba ng tunay na kita at iba pang masaklap na epekto 
ng pandaigdigang depresyon. 


Bilang resulta ng matinding pang-aapi at pagsasamantala, may mga 
rebolusyonaryong partido ng proletaryado na nagpupunyagi sa armadong 
rebolusyon para sa pambansang pagpapalaya, demokrasyang bayan at 
sosyalismo sa ilang atrasadong bansa. May mga katulad ding partidong 
naghahanda para sa armadong rebolusyon. Kung saan pinakawalan ng 

mga imperyalista ang gerang agresyon, kabilang ang Afghanistan, Iraq, 
Libya at Syria, nagpapatuloy ang pampulitika at panlipunang ligalig sa mga 
Islamikong grupo at mga etno-lingguwistikong komunidad at nagbangon 
ang mga magkatunggaling hukbo. Subalit wala pang partido komunista ang 
nakapagsamantala sa ganitong mga kalagayan. 


Umiiral pa ang mga Partido Komunista sa mga bansang dating pinamumunuan 
ng mga rebisyunista pero hindi pa umaalpas sa parlamentaryong pakikibaka. 
Ilang bayan tulad ng Cuba, Venezuela, Bolivia at ang Democratic Peoples 
Republic of Korea ang siyang umuungos ngayon na nagtataguyod ng 
pambansang kasarinlan at mga sosyalistang aspirasyon laban sa blokeyo 

at probokasyon ng imperyalismong US. Naninindigan sila, kahit na 
nagtagumpay ang US sa pagpapabagsak ng gubyerno ni Qaddafi sa Libya at 
patuloy sa pakanang pagpapabagsak sa gubyernong Assad ng Syria para sa 
kapakinabangan ng tambalang US-Israel sa Middle East Asia. 


Ang kontradiksyon sa hanay ng mga imperyalistang kapangyarihan sa mga 
usaping pang-ekonomiya, pinansya, seguridad at iba pang patakaran ay 
mabilis na nalalantad. Takot na takot ang US sa lumalaking tendensyan ng 
Russia at China na kumilos nang nagsasarili at hamunin ang istatus nito 

bilang nangunguna at solong imperyalistang kapangyarihan, salungat sa 
nakaraang panahon na ipinagmamayabang ng US ang ganap na panunumbalik 
ng kapitalismo sa dalawang bansa at ipinahayag ito bilang pagkagapi sa 
sosyalismo. Taksil sa sosyalismo ang mga naghaharing partido ng Russia 

at China pero inihatid nila ang sarili sa mataas na antas ng kapitalistang 
kapangyarihan ang mataas na pakahulugan ng soberanyang kapangyarihan at 
panlipunang kapital na natamasa nila sa ilalim ng sosyalismo. 


Higit na tumindi ang pakikibaka para sa muling pagkakahati-hati ng 

daigdig. Tunggalian ito para sa pagmumulan ng murang lakas-paggawa 

at hilaw na materyales kabilang din ang para sa mga pamilihan, larangan 

ng pamumuhunan at saklaw ng impluwensya. Kinamumuhian ng US ang 
Shanghai Cooperation Organization na itinapat sa NATO, ang pagtatayo 

ng pang-ekonomiyang bloke ng BRICS, ang Eurasian na alyansang pang- 
ekonomiya at pangseguridad ng China at Russia at ang Belt Road Initiative. 
Kaya sa ilalim ni Obama, isinulong niya estratehikong pagpihit sa East Asia 
bilang pantapat sa paglakas ng China at lumikha ng mga probokasyon sa mga 
hangganan ng Russia para sa pagdedestabilisa ng Russia. 


Sa ilalim ni Trump, inumpisahan ng US ang gera sa kalakalan laban sa China, 
pinaigting ang sanction laban sa Russia at nagpakawala ng interbensyong 
militar at gerang agresyon sa nagkakailang rehiyon. Ang mga kontradiksyon 

sa pagitan ng mga imperyalista sa kalahatan at mga imperyalistang 

gera sa partikular, ang nagbibigay ng oportunidad sa mga umuunlad na 
rebolusyonaryong gera sibil para sa pambansang pagpapalaya at sosyalismo. 
Tandaan natin kung paano umusbong ang mga unang sosyalistang estado sa 
koneksyon ng Unang Digmaang Pandaigdig at maraming sosyalistang bansa sa 
koneksyon ng Ikalawang Digmaang Pandaigdig. 


Buuin ang mga suhetibong pwersa ng rebolusyon! 


Kaugnay sa mga obhetibong kalagayan bilang sistema ng pagsasamantala, 
ang krisis at sa kalagayan ng mga ispontanyong masa, ang suhetibong 
pwersa ng rebolusyon ang mga solidong organisasyon ng mamamayan na 
mataas ang kamulatan na deteminadong maglunsad ng iba't ibang porma 

ng rebolusyonaryong pakikibaka para ilantad, ihiwalay at tuluyang wasakin 
ang naghaharing burges na sistema. Upang durugin at wasakin ang estadong 
burges at itatag ang proletaryado o sosyalistang estado ang layunin ng 
siyentipikong sosyalismo. Kailangan ang iba't ibang tipo ng organisasyon para 
sa ganitong layunin. 

Kung ang uring burgesya ang uring nagtatag at nagpaunlad ng kapitalismo, 
ang modernong industriyal na proletaryado ang uring magtatatag at 
magpapaunlad sa sosyalismo. Anuman ang antas ng kanilang kamulatan 
hinggil sa sosyalismo sa anumang panahon o anuman ang antas ng 
impluwensya sa kanila ng mga ideyang petiburges at anti-sosyalismo, may 
mga interes ang mga manggagawang blue collar at white collar sa pwersa 
ng paggawa na patuloy na marahas na inaatake ng mga monopolyong 
burgesya at anumang oras, pukawin silang maghimagsik kung hindi na kaya 
pang magtimpi. Sila ang obhetibong higit na nakararami sa mga higit na 
maunlad na kapitalistang ekonomya, kumpara sa minorya ng mga kapitalista 
at kanilang mga kasabwat na mataas-ang-sweldo. Nasa kanila ang potensyal 
para maging mulat upang maiwaksi nila ang paghaharing burges at kayang 
patakbuhin at palawakin ang pambansang industriyal na ekonomiya nang wala 
ang mga burges na nagmamay-ari at mga manedyer. 


Kahit gaano man kalaki ang bilang ng mga magsasaka sa isang bansa, 

hindi nito kayang pamunuan ang sosyalistang rebolusyon dahil sa kanyang 
perspektiba, na sa pinakamabuti ay ariin ang lupa sa pamamagitan ng 
demokratikong rebolusyon at reporma, at ang posibilidad para sa sosyalistang 
kooperasyon at mekanisasyon ay posible lamang sa ilalim ng pamumuno 

ng proletaryado. Sa anumang bilis, hindi maaagaw at mahahawakan ng 
proletaryado ang kapangyarihan nang walang malakas na alyansa sa 
magsasaka sa anumang agraryong bansa. Ang makauring tendensiya ng 

uring petiburges ay para magsilbi sa burges na sistema at umangat pa nga 
sa antas ng malaking burgesya. Kinailangang baguhin mismo ni Marx ang 
kanyang mga petiburges na pananaw at nagpanibagong-hubog tungong isang 
rebolusyonaryong proletaryado upang maging isang syentipikong sosyalista. 


Ang pinakamahalagang suhetibong pwersa na itatatag para sa sosyalistang 
rebolusyon ay ang partido ng rebolusyonaryong proletaryado--ang Partido 
Komunista o ang Partido ng manggagawa. Ito ang abanteng destakamento ng 
buong uring manggagawa at kilusang paggawa. Pinatatatag at pinalalakas 
nito ang sarili sa ideolohioya, pulitika at organisasyon para pagtagumpayan 
ang labanan para sa demokrasya sa pamamagitan ng pagpapakilos sa mga 
manggagawa at ibang pinagsasamantalahan at inaaping mamamayan, 
upang durugin ang kapangyarihang pang-estado ng burgesya, at para itatag 
ang sosyalismo bilang transisyon tungong komunismo. Ipinalalaganap nito 
ang rebolusyonaryong teorya at praktika ng proletaryado. Ibinabandila at 
isinusulong nya ang pangkahalatang pampulitikang linya at ang estratehiya 
at taktika ng rebolusyonaryong pakikibaka. Nirerekluta bilang mga kasapi ng 

Partido ang mga pinakaabanteng elemento ng rebolusyonaryong kilusang 
masa. 


Dapat na sumalig sa masa at gumampan ng gawaing masa ang mga 
proletaryadong rebolusyonaryo. Dapat silang maglunsad ng panlipunang 
pagsisiyasat upang malaman ang mga batayang suliranin at batayang 
karaingan ng masa at kung paano sila pukawin, organisahin at pakilusin sila 
upang pagkaisahin at palakasin ang kanilang mga sarili laban sa kanilang mga 
makapangyarihang katunggali. Sa mga industriyalisadong kapitalistang bansa, 
dapat silang tumutok sa gawaing masa sa mga manggagawa at kanilang mga 
lugar-trabahuan at komunidad. Dapat nilang buuin ang mga rebolusyonaryong 
unyon sa mga wala pang nakatayo at kahit man lamang bumuo at magparami 
ng mga selyulang komunista sa loob ng mga reaksyunaryong unyon. Dapat 
silang magtiwala sa mga manggagawa sa pagyakap sa rebolusyonaryong 
teorya at praktika ng kanilang sariling uri. Sa mga agraryan o atrasadong mga 
bansa, dapat din silang magtayo ng mga rebolusyonaryong unyon at asosasyon 
ng mga magsasaka at palakasin ang batayang alyansa ng dalawang uring ito. 
Dapat magtalaga ng mga kadre at organisador ang rebolusyonaryong partido 
ng manggagawa sa kanayunan upang pukawin, organisahin at pakilusin ang 
mga magsasaka at paunlarin ang mga proletaryadong rebolusyonaryo sa 
kanilang hanay. 


Hindi sapat na itayo ang mga batayang organisasyon ng masang anakpawis 
ng manggagawa at magsasaka. Dapat na itayo ng mga proletaryadong 
rebolusyonaryo at masang aktibista ang iba't ibang tipo ng organisasyon tulad 
ng mga kooperatibang bayan at organisasyon ng mga kabataan, kababaihan, 
guro, manggagawang pangkalusugan, manggagawang pangkultura at iba pang 
maralita. Dapat nilang hikayatin ang mga petiburgesya na buuin ang kanilang 
mga sariling progresibong organisasyon laban sa mga uring mapagsamantala 
at sumusuporta sa mga manggagawa at ibang nagtatrabahong mamamayan. 
Mahalaga ang rebolusyonaryong alyansa ng mga nagtatrabahong mamamayan 
sa mga progresibong organisasyon ng mga petiburges. Dala-dala ng 
progresibong petiburges sa sosyalistang layunin ang kanilang iba't ibang 
propesyunal at teknikal na kakayahan at magsisilbi bilang mga ahitador 

at tagahulma ng pampublikong opinyon. Nagiging alyadong mahalaga ang 
progresibong burges at kayang hubugin ang kanilang mga sarili bilang mga 
proletaryadong rebolusyonaryo. 


Ang rebolusyonaryong partido ng proletaryado ang sagot sa sentral na tanong 
ng rebolusyon kapag nagtatayo na ng hukbong bayan upang agawin ang 

kapangyarihang pampulitika. Subalit, maaaring hindi pa hinog ang kalagayan 
upang itayo ang hukbong bayan sa ilang bansa. Sa paghahanda ng katayuang 
pagtatayo ng hukbong bayan at paglulunsad ng armadong rebolusyon, ang 
Partido at ang kaugnayang organisasyong masa ay kayang magtayo ng mga 
yunit pananggol-sa-sarili at ilunsad ang mga pangmasang pagsasanay para sa 
pagtatanggol sa sarili, subalit laging iniiwasan ang mga hindi kinakailangang 
probokasyon na tutungo sa hindi kinakailangan at wala-sa-panahong 
armadong labanan na magbibigay ng dahilan sa kaaway na maghasik ng 
puting teror laban sa rebolusyonaryong pwersa at mamamayan. Sa US at 
ibang bansa, usapin ito ng karapatan ng mga ordinaryong mamamayan na 
humawak ng sandata upang lumaban o pigilan ang estado na maling gamitin 
ang kanyang armadong kapangyarihan laban sa mamamayan. Kabilang ang 
pagdepensa-sa-sarili laban sa mga kriminal, kagustuhang mangaso at pagsapi 
sa mga sports club sa mga praktikal na lehitimong rason para sa pribadong 
pag-aari ng mga sandata. 


Sa paglalapat ng estratehiya ng matagalang digmang bayan sa pamamagitan 
ng pagkubkob ng kalunsuran mula sa kanayunan sa mga di mauunlad na 
bayan, ang komite ng mamamayan sa paggugubyerno ay binubuo bilang 

mga organo ng kapangyarihang pampulitika sa mga lokal na komunidad. 

Kahit walang umiiral na rebolusyonaryong gera sibil, ang mga organo ng 
kapangyarihang pampulitika ay maaaring itayo na may suporta ng mga 
organisasyong masa at kayang gumampan ng mga hindi marahas na tungkulin 
ng lokal na paggugubyerno sa komunidad ng mga uring anakpawis. Kahit sa 
pambansang antas, lilitaw ang alyansa ng mga progresibong pampulitikang 
partido at organisasyong masa at gumampan bilang gubyerno sa pagtatayo ng 
gabinete ng bayan (people's shadow cabinet) na may mga mayor na kagawaran 
na nagmomonitor at pumupuna sa patakaran at aksyon ng reaksyunaryong 
gubyerno at ipanawagan ang mga karaingan ng mamamayan at ng kilusang 
masa. 


Isulong ang iba't ibang porma ng pakikibaka para ibagsak ang kapitalistang 
sistema! 


Ang pagbubuo sa ideolohiya ang unang rekisito at nagpapatuloy na batayang 
tungkulin sa pagtatatag ng rebolusyonaryong Partido ng proletaryado. 
Ginagamit nito ang kaban ng Marxismo-Leninismo na isinulat ng mga 
komunistang paham at rebolusyonaryong lider sa landas ng rebolusyonaryong 
pakikibaka laban sa kapitalistang sistema, reaksyon at klasikal at modernong 
rebisyunismo. Ang mga sulating ito ang nagbibigay ng prinsipyo at kaparaanan 

upang gabayan ang pagsusuri ng kasaysayan at sirkumstansya ng mamamayan 
ng isang bansa, ang pagbubuo ng isang rebolusyonaryong programa ng 
pagkilos at kongkretong praktika ng rebolusyon ng rebolusyonaryong 
proletaryado at mamamayan. 


Higit na umuunlad ang teorya at praktika ng Marxismo-Leninismo kaugnay sa 
mundo at mga partikular na bansa kung saan ito inilalapat. Kumprehensibo 

ito at malalim na sumasapol sa proletaryadong rebolusyonaryong pananaw 

at siyentipikong kaalaman sa pagpuna at pagtakwil sa makauring 
pagsasamantala at pang-aapi, sa pagguhit ng pangkalahatang linya sa 
pulitika, estratehiya at taktika, sa pagpupunyagi na wakasan ang kapitalistang 
sistema at sa paghahapag ng sosyalismo upang bigyang-daan ang komunismo. 
Nangangailangan ito ng kongkretong pagsusuri sa mga kongkretong kalagayan 
at pagsusubok sa mga ideya gamit ang panlipunang praktika. Itinutulak nito 
ang proletaryadong Partido na tunggaliin ang petiburgesyang suhetibismo sa 
anyo man ito ng dogmatismo o empirismo. Magbubunga ito ng isang Partidong 
mahusay na naaarmasan sa pagsabak sa isang tunggalian sa ideolohiya laban 
sa mga teorista at ideologong burges at matatag na binabaka ang mga di- 
proletaryadong ideya at tendensya sa loob ng Partido. 


Nagsisilbi ang pagbubuo sa ideolohiya sa pagpapatatag sa pagbubuo sa 
pulitika ng proletaryadong rebolusyonaryong Partido at nagpapalakas sa linya 
sa pampulitikang pakikibaka laban sa malalaking burgesya sa iba't ibang 
kundisyon. Sa mauunlad na kapitalistang bayan, itinuturing ng proletaryado 
ang mga pwersa ng panlipunang produksyon bilang mga batayan para sa 
sosyalismo, subalit kailangan din niyang mapagtagumpayan ang labanan para 
sa demokrasya sa pagkabig sa mga petiburgesya at lahat ng aping sektor ng 
kapitalistang lipunan, upang mapakilos ang mayorya ng mamamayan para sa 
mga pag-aalsa upang ibagsak ang makauring diktadura ng burgesya. 


Hindi kusang isusuko ng uring kapitalista ang kanyang kapangyarihan at 
kayamanan at gagamitin nito ang dahas at panlilinlang upang patuloy na 
hawakan ang mga ito at hindi siya magdadalawang-isip na gamitin ang 
pasismo upang supilin ang mga pwersa ng sosyalismo at ang mamamayan. 
Kaya't kinakailangan ng proletaryadong Partido na paunlarin ang kanyang 
rebolusyonaryong kilusang masa at ihanda ang kinakailangan para biguin 

ang terorismo ng estado upang itatag ang kapangyarihang pang-estado ng 
proletaryado. Hindi magagampanan ng proletaryado ang makasaysayang papel 
nito sa pagtatatag ng sosyalismo nang walang kapangyarihan pang-estado. Ito 
ang makauring diktadura ng proletaryado laban sa makauring burges na 

diktadura at sa makasabay na panahon demokrasya para sa proletaryado at 
ibang mamamayan. 


Sa mga atrasado at agraryong mga bansa, kung saan binubuo ng mga 
magsasaka ang mayorya ng populasyon, tangan ng rebolusyonaryong 
proletaryadong Partido ang linya ng demokratikong rebolusyong bayang 
pinamumunuan ng proletaryado ngunit pangunahing nakasandig sa alyansa 
ng manggagawa-magsasaka. Isusulong nito ang estratehikong linya ng 
matagalang digmang bayan na pagkubkob ng kalunsuran mula sa kanayunan 
upang makaipon ng pampulitika at armadong lakas para kalauna'y agawin 
ang kapangyarihan sa mga kalunsuran at hanggang sa pambansang antas. 
Dagdag pa sa batayang alyansa ng manggagawa-magsasaka, binubuo ng 
Partido ang iba pang mga alyansa at kinakabig ang mga peti-burgesya at 
mga pambansang burgesya at sinasamantala ang mga tunggalian ng mga 
reaksyunaryo. 


Sa lahat ng klase ng bansa, ang mga ligal at iligal na porma ng pakikibaka 

ay kailangang isulong ng mga rebolusyonaryong proletaryado na namumuno 
sa malawak na hanay ng rebolusyonaryong pwersa. Kahit sa mga wala 

pang inilulunsad na armadong rebolusyon ng proletaryado at mamamayan, 
maaaring maging mapang-api ang burgesya at ipagbabawal ang mga 
aktibidad at pagkilos na maaaring ligal sa ilang panahon at ibang bansa. 

Kung sumusulong na ang armadong rebolusyon, posible pa at mahalaga ang 
ilang porma ng ligal na pakikibaka upang ihiwalay at pahinain ang kaaway. 

Sa kabuuang takbo ng mga bansa sa Ikatlong Daigdig, nagdurusa ang 
mamamayan sa bigat ng epekto ng imperyalistang pagsasamantala, pang-aapi 
at agresyon, kaya't ang kundisyon para sa paglulunsad ng rebolusyonaryong 
digma ay higit na paborable kaysa sa mga imperyalistang bansa. Ang 
pinakamainam na sitwasyon para sa pandaigdigang proletaryadong rebolusyon 
ay ang pag-uugnay ng mga rebolusyon sa mga bansang may iba't ibang antas 
ng pag-unlad. 


Maaaring isulong ng rebolusyonaryong kilusang masa ang iba't ibang pang- 
ekonomiyang pakikibaka tulad ng mga welga at tigil-produksyon ng mga 
manggagawa at magsasaka, pagboboykot at pagbabawal ng mga produkto at 
negosyo ng mga imperyalistang kaaway, pagbubuo ng mga kooperatiba ng 
mga manggagawa sa industriya, kooperatiba ng mga artisano sa handikrap, 
reporma sa lupa at pagpapaunlad ng produksyong agrikultural. Subalit hindi ito 
maaaring buu-buong sumandig sa mga ito para mapasakamay ang 

pambansang ekonomya. Ang pulitiko-militar na pakikibaka ang aagaw sa pang- 
ekonomiya at burukratikong opisina ng burgesya. 


Dapat na isulong ng mga rebolusyonaryong proletaryado, mga aktibistang 
pangkultura at ang mamamayan ang pangkulturang pakikibaka. Maaari 
silang lumikha at magtaguyod ng gawaing pangkultura upang hikayatin 

ang mamamayan na lumahok at sumuporta sa rebolusyonaryong kilusan. 
Subalit tanging ang pulitiko-militar na pakikibaka ang aagaw mula kontrol 
sa reaksyunaryo sa mga hindi relihiyosong pangkulturang institusyon. Kahit 
noon pa, hindi tulad sa kapangyarihan at kayamanan ng malalaking burgesya 
na maaaring kumpiskahin, ang mga kaisipan, sentimyento at gawi ng mga 
reaksyunaryo ay magpapatuloy at maaaring mapangibabawan o mapagpasyang 
pigilan sa pamamagitan ng pagpupunyagi sa rebolusyonaryong edukasyon ng 
kasalukuyan at bagong henerasyon. 


Itatag ang sosyalistang estado at isulong ang sosyalistang rebolusyon sa 
lahat ng larangan! 


Matapos ang pagwasak at pagdurog sa militar at burukratikong makinarya 
ng burges na estado, dapat na itatag ng rebolusyonaryong proletaryadong 
partido, ang proletaryado at ang malawak na masa ng sambayanan ang 
sosyalistang estado at isulong ang sosyalistang rebolusyon, itaguyod at 
ipaglaban ang pambansang kalayaan at sosyalistang rebolusyon, itaguyod 
ang sosyalistang demokrasya, isosyalisa ang mga pangunahing salik ng 
ekonomya, isulong ang reporma sa lupa at ibang burges na demokratikong 
reporma kung kinakailangan bilang hakbang pangtransisyon, isulong ang 
makabayan, syentipiko at sosyalisadong sistema ng edukasyon at kultura, 
itayo ang mga diplomatikong relasyon at ugnayang pangkalakalan sa lahat ng 
bansa at itaguyod ang proletaryong internasyunalismo at anti-inperyalistang 
pakikipagkaisa. 


Dapat ipagtanggol at protektahan ng demokratikong kapangyarihang pang- 
estado ang proletaryado at mamamayan laban sa imperyalismo at mga uring 
mapagsamantala. Dapat nitong tiyakin at itaguyod ang pag-eehersisyo at 
pagtatamasa ng mga indibidwal at kolektibong karapatan ng malawak na 
masa ng sambayanan. Dapat na manguna ang rebolusyonaryong Partido ng 
proletaryado sa tamang pagharap sa mga kontradiksyon ng mamamayan at 
kailangang bigyang puwang ang pagpapatupad ng demokrasya. Dapat nitong 
tiyakin na mapag-iba ang mga kontradiksyon sa hanay ng mamamayan at sa 

kontradiksyon sa pagitan ng mamamayan at kanilang kaaway. 

Dapat taglayin ng estado ang republikanong sosyalistang konstitusyon at 
dapat na pinamumunuan ng rebolusyonaryong Partido ng proletaryado sa 
batayan ng partisipasyon at suporta ng malawak na masa ng sambayanan at 
kooperasyon sa iba pang demokratikong partido at masang organisasyon. Ang 
pangunahing bahagi ng kapangyarihang pang-estado ay ang hukbong bayan 
sa ilalim ng absolutong pamumuno ng Partido at dapat na may kakayahang 
ipagtanggol ang pambansang kasarinlan at sosyalistang rebolusyon laban sa 
mga panloob at panlabas na panganib. 


Dapat na ipagbawal ng konstitusyon ang imperyalistang panghihimasok 

at dominasyon at paghahari ng alinmang uring mapagsamantala. Dapat 
nagtataglay ito ng bill of rights na nagtitiyak ng pag-iral ng demokrasya sa 
hanay ng mamamayan at lahat ng makabayan at progresibong pwersa sa 
balangkas ng sosyalismo. Dapat itaguyod nito ang pagsasarili ng ehekutibo, 
lehislatura at hudisyal na sangay ng gubyerno sa antas ng distrito, kanilang 
mga kapangyarihan, tungkulin at paraan ng pangangasiwa sa kanila. 


Dapat na nagtataglay ang pambansang kongreso ng mamamayan o 
parlamento ng mataas na Kapulungan ng Paggawa na nagtataguyod ng 
sosyalistang konstitusyon at nagtitiyak na ang lehislasyon sa mababang 
Kapulungan ng Publiko na tumatalima sa konstitusyon at sa mga sosyalistang 
prinsipyo, patakaran at plano para sa pagpapaunlad ng sistemang pampulitika, 
sosyo-ekonomiko at kultura. Ang mga myembro ng Kapulungan ng Paggawa ay 
dapat mga inihalal na kinatawan ng Partido at manggagawa ng mga mayor na 
industriya. Dapat na binubuo ng isang malaking kapulungan ang Kapulungan 
ng Publiko na kalahok ang mga kinatawan ng mga makabayan at progresibong 
uri, pwersa at sektor at pambansang minorya na inihalal ng mamamayan 

at mga nararapat na antas ng pampulitikang subdibisyon. Ang pambansang 
kongreso ng mamamayan o parlamento ay dapat na buuin sa mababang antas. 
At ang pambansang konsultatibong asembliya na bubuuin sa anumang antas 
upang ihanda at suportahan ang gawain ng kanilang kongreso at parlamento. 


Sa panahong maitatatag ang sosyalistang republika, ang mga nangungunang 
salik ng ekonomiya tulad ng mga estratehikong industriya, pinagmumulan 
ng hilaw na materyales at mga mayor na paraan ng transportasyon at 
komunikasyon ay sasailalim sa pampublikong pag-aari. Maaaring gamitin 
ang mga hakbang sa transisyon para sa reporma sa lupa at iba pang 

burges na demokratikong reporma, pangibabawan ang mga resulta ng 
digmaan at mga blokeyo ng kaaway at muling pasiglahin ang ekonomya 

sa pinakamabilis na panahong posible. Subalit isasalang sa tuluy-tuloy na 
proseso ng kooperatibisasyon at sosyalisasyon ang lahat ng hakbanging ito. 

Sa pinakamaagap na panahon, dapat na ipatupad ang isang serye ng limang- 
taong pang-ekonomyang plano upang paunlarin ang sosyalistang industriya, 
pagtutulungan at mekanisasyon sa agrikultura at ang mga serbisyong 
panlipunan sa edukasyon, gawaing pangkultura, kalusugan, pabahay, isports at 
libangan. 


Dapat na magbigay ng mahusay na balanse ng alokasyon ng mga rekurso at 
pag-unlad ang sentralisadong pagpaplano ng ekonomya. Dapat nasa unahan 
ng pag-unlad ang mga estratehikong industriya at agrikultura ang base 

ng ekonomya, pagtitiyak ng pag-asa-sa-sarili sa pagkain at ilang mayor na 
hilaw na materyales. Pero sa mga magaang industriya, na magbibigay sa 
mga batayang kalakal ng konsumer at prodyuser at kahit mga serbisyong 
panlipunan, kailangang mapaunlad ang mga ito upang magsilbi sa kagyat na 
batayang pangangailangan ng mamamayan. 


Dapat magkaroon din ng mahusay na balanse ng distribusyon ng pang- 
ekonomiyang tungkulin sa kaunlaran sa pagitan ng mga sentral at 
nakabababang antas ng ekonomiya at panlipunang ministri o departamento. 
Ang layunin nito ay upang palawakin ang pang-ekonomiyang kaunlaran 

sa buong bansa, kahit ang mga iba't ibang antas ng pagpoproseso na 
matatagpuan malapit sa mga pinagkukunan ng hilaw na materyales at 

ilang magaang industriya at panlipunang serbisyo na maaaring italaga sa 
mabababang antas ng pamamahala. 


Sa sosyalismo, ang pangkalahatang prinsipyo ng kumpensasyon ng 
mamamayan ay tungo sa “bawat isa ayon sa kanyang paggawa”. Mayroon 

pa ring pag-iiba sa sahod sa batayan ng kantidad at kalidad ng trabaho. 

Pero tiyak na ang pangangailangan ng mga nagretiro at ang mga hindi na 
kayang magtrabaho nang permanente o kahit pansamantala man lang (bata, 
kababaihang buntis, matatanda, magsakit, mga mayroong pisikal at mental na 
kapansanan at iba pa) ay ibibigay. Sa pag-angat ng produktibidad at paglawak 
ng produksyon, naging posible ang pagbaba ng bilang ng oras ng paggawa at 
pagtataas ng tunay na kita, hindi tulad ng kapitalistang sistema kung saan 
higit na pinabababa ang sahod upang palakihin pa ang pribadong tubo. Sa 
sosyalistang sistema, bukod sa pagtitiyak ng ganap na employment at pagtaas 
ng tunay na sahod, ang labis na halaga na dating pribadong inakumula ng 
mga nagsasamantala na magiging panlipunang kapital para sa pagpapalawak 
at pagpapaunlad ng produksyon, imprastruktura, serbisyong panlipunan, 

episyenteng pangangasiwa, siyentipiko at teknolohikal na pananaliksik at 
pag-unlad, malikhaing gawaing pangkultura at pampublikong pagtatanghal, 
kapabilidad sa depensa at pagpapaunlad sa kalikasan. 


Makatotohanan at makatwiran na aasahan sa maraming partikularidad na ang 
sosyalismo ay susulong tungong komunismo. Ang pagtaas ng bilang at kalidad 
ng produksyon at ang episyenteng paggana ng organisasyon, ang pag-ikli ng 
oras ng paggawa at ang lumalaking tunay na kita at ang paglawak ng mga 
serbisyong panlipunan tungong lipunang walang-uri kung saan napupunan ang 
mga pangangailangan para sa kabuhayan, mahusay na kalusugan, libangan at 
kultura para i-angat ang indibidwal at ang buu-buong komunidad. Pero para 
ipahayag nang wala sa panahong pagpawi ng uri at ang makauring tunggalian 
at ang pagpawi ng estado ng manggagawa ay panghihikayat ng pag-abandona 
sa rebolusyonaryong proletaryadong paninindigan, pananaw at paraan ng 
pag-iisip. Nangangahulugan ito ng pagiging bulag sa pagpupursige ng mga 
sagad-saring reaksyunaryo at ang potensyal ng pag-usbong ng mga bagong 
burgesya sa sosyalistang lipunan at ang mga nagpapatuloy na banta mula sa 
imperiyalismo at ang pandaigdigang burgesya. 


Ipinunto ni Lenin na tatatagal ang sosyalismo sa isang haba ng kasaysayang 
tulad ng isang epoka dahil sa pagpipilit na makapanatili ang imperyalismo at 
ang ilang-ulit na pagpapalakas ng paglaban ng natalong lokal na burgesya. 
Bilang panuntunan ng mga rebolusyonaryong proletaryado na paggalang 

sa kalayaan sa paniniwala at mga kaisipan, maaari pang magpursige at 
lumakas ang burgesya gamit ang burukrasya, mga relihiyosong institusyon 

at mga modernong pangkulturang institusyon bilang kublihan at tabing 

at sasakyan ang mga lumang kostumbre at kinasanayan na pumapabor sa 
reaksyunaryong pag-iisip at kilos. Kinilala ni Mao ang pag-usbong at paglakas 
ng penomenon ng modernong rebisyunismo sa paglaki ng petiburgesya 
bilang kanyang baseng-sosyal sa Soviet Union at Eastern Europe at gayundin 
ang pagpupursige ng burgesya sa sosyalistang lipunan sa China. Kung kaya, 
nilabanan nya ang modernong rebisyunismo mula noong dekada 1950 at 
kalauna'y isinulong ang teorya ng nagpapatuloy na rebolusyon sa ilalim ng 
diktadura ng proletaryado. 


Madaling maunawaan na isang kahangalan na itulak ang kaisipan ng 
pagpawi ng estado ng manggagawa habang nagpapatuloy ang imperyalismo 
sa pagdagan sa mamamayan ng daigdig. Matapos ang ganap na 
panunumbalik ng kapitalismo sa mga bansang dating pinamumunuan ng mga 
rebisyunista, madali ring maunawaan na ang modernong rebisyunismo ang 

pinakamapanganib na lason sa sosyalismo. Pinatunayan na ng kasaysayan 

na posible ang pagtatatag ng sosyalismo sa isang bansa pagkatapos 

sa maraming bansa sa maraming dekada. Subalit hindi makakamit ang 
komunismo sa isang bansa nang hindi nagagapi ang imperyalismo, modernong 
rebisyunismo at reaksyon sa pandaigdigang saklaw. Kaya dapat na ikunsidera 
ng mga rebolusyonaryong proletaryado ang pagbibigay ng pinakamataas na 
pagpapahalaga sa pagtataguyod ng proletaryong internasyunalismo laban sa 
mga kaaway na anti-sosyalista at anti-komunista. 


Dapat magkaisa ang rebolusyonaryong proletaryadong Partido at mga 
rebolusyonaryong organisasyong masa ng daigdig. Dapat silang magpursige na 
paunlarin ang mutwal na pagkakaunawaan, praternal na relasyon at mutwal 
na suporta at kooperasyon. Binibigyan ng buhay ang islogang, “Manggagawa 
ng lahat ng bayan, magkaisa!”, dapat bigyang-halaga ng sosyalistang estado 
ang internasyunalistang pakikipagkaisa sa mga manggagawa sa pagtatayo 

at pagpapaunlad ng praternal na relasyon ng mga partido ng manggagawa 

at mga sosyalistang estado. Dapat itong magpursige na patibayin ang 
pakikipagkaisa sa lahat ng mamamayan, mga rebolusyonaryong partido at 
kilusang masa sa buong mundo upang labanan at biguin ang imperyalismo sa 
pandaigdigang saklaw. Sa pandaigdigang pagkatalo ng imperyalismo, uusbong 
ang komunismo. 

HINGGIL SA REBOLUSYONARYONG PAKIKIBAKA NG 
MAMAMAYANG PILIPINO PARA SA PAMBANSA AT 
PANLIPUNANG PAGLAYA 


Mensahe para sa bagong taon 
1 ENERO 2020 


Pinatitindi ng masasamang pwersa ng imperyalismong US at ng lokal na 
reaksyon ang pagsasamantala at pang-aapi sa mamamayang Pilipino sa 
pamamagitan ng paggamit ng neoliberalismo at terorismo ng estado. 
Pinagdurusa nila ang mamamayan ngunit itinutulak sila na lumaban at 
maghangad ng rebolusyonaryong pagbabago. Sa ilalim ng pamumuno ng 
Communist Party of the Philippines, ang mamamayang Pilipino ay lumalahok 
sa bagong demokratikong rebolusyon laban sa malakolonyal at naghaharing 
sistema, na kasalukuyang kinakatawan ng rehimeng Duterte. 


Ang rehimeng ito ay traydor, tiraniko, mamamatay-tao, korap at sinungaling. 
Sinubukan na nito ngunit nabigong takutin at linlangin ang mamamayan 

at siilin ang kanilang rebolusyonaryong pwersa. Ngunit nagtagumpay ito sa 
pagtulak sa kanila na maglunsad ng lahat ng porma ng rebolusyonaryong 
pakikibaka, laluna ng digmang bayan. Muli binabati ko ang mamamayang 
Pilipino para sa kanilang mga tagumpay sa kanilang rebolusyonaryong 
pakikibaka para sa pambansa at panlipunang paglaya. 


Sa pag-aalok ng usapang pangkapayapaan sa rebolusyonaryong kilusan, nasa 
balikat ni Duterte na patunayang gusto niyang baguhin ang maka-dayuhan 

at anti-demokratikong karakter ng kanyang rehimen at magkaroon ng mga 
kasunduan sa panlipunan, pang-ekonomya at pampulitikang mga reporma 
para pag-usapan ang ugat ng digmaang sibil at ilatag ang batayan para sa 
makatarungang kapayapaan. Pinaniniwala lamang niya ang kanyang sarili sa 
pagyayabang na ang rebolusyonaryong kilusan ay wala ng iba pang pagpipilian 
alinman sa sumuko o madurog. 


Nasa mahinang mga taon na sya ng kanyang termino at ang kanyang seryosong 
mga krimen ay naglulugmok sa kanya at sa buo niyang rehimen. Higit siyang 
inihiwalay ng kanyang mga sariling krimen at ng malapad na nagkakaisang 
prente ng mga patriyotiko at progresibong pwersa. Kinamumuhian ng 

malawak na masa ng mamamayan ang kanyang rehimen sa pagpapataw ng 


JMS hinggil sa Rebolusyong Pilipino 148 


mga matitindi at hindi matiis na pang-aapi at pagsasamantala sa kanila at 
nagnanais na magbangon laban sa kanyang paghaharing teror at kasakiman. 


Hindi maisasalba ng rehimeng Duterte ang sarili nito mula sa nakakahiyang 
pagtatapos sa pamamagitan ng pagsandal sa imperyalismong US o Chinese o 
sa pareho. Ang mga imperyalistang kapangyarihang ito ay walang ibang interes 
sa Pilipinas kundi ang magkamit ng hegemonya. Gusto ng US na mapanatili ang 
kanyang pangkabuuang hegemonya at ginagamit namang bentahe ng China 
ang korap na karakter ng rehimeng Duterte para makapagtayo ng estratehikong 
balwarte sa West Philippine Sea at sa buong arkipelago ng Pilipinas. 


Ang dalawang imperyalistang kapangyarihan ay nakakulong ngayon sa 
umiigting na tunggalian para sa muling paghahati ng daigdig sa kapahamakan 
ng mamamayan ng buong daigdig. Ang krisis ng pandaigdigang sistemang 
kapitalista ay nagpapatuloy sa paglala at umaani ng mga kundisyon para 

sa muling pag-usbong ng mga kilusang anti-imperyalista ng mamamayan at 
para sa pandaigdigang proletaryo-sosyalistang rebolusyon. Ang estratehikong 
pagbagsak ng imperyalismong US ay tutungo sa nakamamatay na kumpetisyon 
sa imperyalismong Chinese. 


Mataas ang kumpyansa ng mamamayang Pilipino at ng kanilang 
rebolusyonaryong pwersa (ang Communist Party of the Philippines, ang 
Bagong Hukbong Bayan, ang National Democratic Front of the Philipines, ang 
mga organisasyong masa at ang mga lokal na organo ng kapangyarihang 
pampulitika) na patuloy silang aani ng lakas at susulong sa gitna ng krisis ng 
pandaigdigang sistemang kapitalista at ng lokal na naghaharing sistema ng 
malalaking kumprador, panginoong maylupa at burukrata kapitalista. 


Nakatitiyak silang aani sila ng mas malalaking tagumpay sa bagong taon 

at pagsulong ng demokratikong rebolusyong bayan na may sosyalistang 
perspektiba. Ikinakatuwa nila ang pakikiisa at nag-uumapaw na suporta ng 
mamamayan ng daigdig. Ang kanilang mga rebolusyonaryong tagumpay ay 
hindi lamang para sa kanilang benepisyo kundi para rin sa mga kilusang anti- 
imperyalista at kilusang sosyalista ng proletaryado at mamamayan ng daigdig. 


Mabuhay ang mamamayang Pilipino at kanilang rebolusyonaryong pwersa! 
Isulong ang demokratikong rebolusyong bayan tungong sosyalismo! 

Mabuhay ang anti-imperyalistang pagkakaisa ng mamamayan at proletaryong 
internasyunalismo! 

MABIBIGO ANG PAGBABAGO NG ITINAKDANG PETSA 
SA PAKANANG WASAKIN ANG BHB SA PAG-IGTING 
NG DIGMANG BAYAN 


9 ENERO 2020 


Dinagdagan ni Duterte ng tatlong taon pa ang huling petsa sa pakana nitong 
wasakin ang Bagong Hukbong Bayan. Tiyak na mabibigo ang pakanang ito 
bawat araw, bawat linggo, bawat buwan at bawat taon sa pagpapaigting ng 
BHB ng paglulunsad ng mga taktikal na opensiba at gawaing masa. Hindi 
maisasakatuparan ng parehong militar at pulis ng parehong nagsasamantalang 
uri sa loob ng tatlong taon ang nabigo nitong isakatuparan sa loob ng 50 taon. 


Sa susunod na tatlong taon, mahihirapan maging si Duterte na makapanatili sa 
pulitika. Mga hindi epektibong taon ito para sa kanya, sa panahong ang mga 
alitan sa hanay ng kanyang mga tagasunod ay magpapahina at ang mga hamon 
na susulpot sa naghaharing sistema maging sa mga rebolusyonaryong pwersa. 


Siniraan ni Duterte ang kanyang sarili sa unang tatlong taon sa mga pagtataksil 
at tiranikong mga hakbangin, malawakang pagpaslang at malawakang 
intimidasyon, labis na korapsyon, maling pangangasiwa ng ekonomya at 
pagdudulot ng hindi maampat na implasyon at pagbebenta ng soberanya sa 
West Philippine Sea sa China. 


Kung nakahanda sana ang rehimeng Duterte na pumasok sa negosasyong 
pangkapayapaan nang may kaseryosohan at sinseridad upang lutasin ang mga 
ugat ng armadong tunggalian at bumuo ng mga kasunduang panlipunan, pang- 
ekonomiya at pampulitikang reporma, makakamit ang isang makatarungang 
kapayapaan sa mas maikli kaysa tatlong taon at sa mas maliit na gastos 
kumpara sa desperadong kampanyang militar ng kaaway na maraming utang na 
dugo at kaban ng bayan. 


Ang problema sa rehimeng Duterte ay ang pag-iisip na ang negosasyong 
pangkapayapaan ay para lamang pasukuin at pasipikahin ang mga 
rebolusyonaryong pwersa at ang sinseridad ng NDFP ay masasalamin lamang 
sa kahandaan nitong sumuko sa hindi makatwirang naghaharing sistema ng 
malalaking kumprador, panginoong maylupa at burukrata kapitalista tulad ni 
Duterte. 

Ang paggigiit na ilunsad sa bansa ang negosasyong pangkapayapaan ay sinadya 
ng rehimeng Duterte upang ilagay ang negotiating panelist, mga konsultant 

at resource persons ng NDFP sa ilalim ng paniktik, kontrol, pamumuwersa 

at manipulasyon at nagbababa sa istatus ng negosasyong pangkapayapaan sa 
pekeng lokalisadong usapan. 


Malayang salin ng RIB sa ilalim ng KARED-TK 
2020 

